open-index/open-wikipedia-markdown huggingface dataset:
德川家定

**德川家定**（，，），係日本江戶幕府第十三任將軍，亦係德川家慶第四仔，1853年到1858年掌權。
德川慶喜

**德川慶喜**（，，），係日本江戶幕府第十五任（末代）將軍，亦係德川齊昭第七仔、德川家慶養仔，1866年到1867年掌權。
東濠涌

**東濠涌**（，郵政式拼音：Tung Ho Chung）係廣州一條護城濠，從麓湖西南邊開始，一直流到而家江灣大酒店附近，流入珠江。

## 地理

### 原流域同會水

* 上游：由三度過水坑匯流，每個都長三百米左近。其中北接百步梯（白雲山）嘅流水，東接長腰嶺、百足崗、大窩山嘅流水，西接馬鞍嶺、銀魚崗、唐帽崗嘅流水，落去南邊接屐釘嶺、鵝髻嶺、圓砲台。到咗越秀山嘅東部，就同金釵嶺、七星嶺、葵蓬崗嘅流水交匯，經小北門過咗潼關，就入咗廣州城嘅六脈渠。呢一段全長大概有4.5公里，流速係22.65立方米/秒。
* 淘金坑段：呢段喺錢路頭造幣廠南，同東濠嘅主流交匯。呢段嘅水源係北郊嘅幾十個山坑啲流水一齊到馬鞍崗北度會埋嘅。北邊係接坡狗窿、子龍山、崩崗、黃家山、金釵嶺嘅流水，東邊係接黃花崗、羅（？）崗、上下墳頭崗、烏龍崗、青菜崗、和尚崗嘅流水，西邊係接番鬼山、下塘崗、北校場、巴山嘅流水。呢一段嘅流速係9.23立方米/秒。
* 法政路脈渠加玉帶濠：係以左第二脈正渠做主，有三路嘅脈渠相會，一個係小北十八洞嘅流水，一個係經飛來廟、雙槐洞、九如坊、法政路嘅濠涌，夾埋德宣東路、天官里嘅一路水，喺潼關度會入東濠。而玉帶濠嘅東流線，就經東水關橋會入東濠。最尾係經萬福路，接埋竺橫沙涌嘅流水入珠江。呢一段全長大概有2.5公里。

### 呢家嘅路線
全長4.5公里，闊7~11米，流域面積係11.1km²。最先喺白雲山下邊嘅麓湖開始，先經過麓景路，去到恆安路口嘅廣東省皮膚病醫院門口就轉入地底。跟住到北較場路口出返地面，經過17中附近，之後喺北園酒家後邊條街差唔多喺越秀北路附近入地底。跟住到越秀橋出返地面，一直向南流，經過大東門、東華西路、三角市、越秀區第二中醫醫院、40中、越秀南路、白雲樓，最後喺江灣大酒店附近、江灣大橋底流入珠江。

## 史
喺好耐之前，東濠涌係珠江一條天然支流，源頭就喺白雲山嘅甘溪同文溪附近，一直去到而家嘅法政路附近。喺嗰時，條河闊而深，通船都得。一直到明朝為止，佢係廣州城東邊嘅主要交通樞紐。由於佢嘅水質比較靚，亦係嗰時廣州居民一條主要供水渠。但到咗清朝，由於白雲山環境俾人大面積破壞，搞到甘溪同文溪都冇嗮水。到20世紀中，水質非常之污濁，附近居民都叫東濠涌做「臭涌」。條涌臭到兩邊住戶都唔夠膽開窗。

21世紀初，廣州市政府開始整治市內河道。2008年，開工整返成條東濠涌嘅下游出嚟。2010年6月整好1.89km嘅地面河段。而時隔1年又3個月，就喺越秀北路附近搞二期嘅揭蓋復涌工程，2015年2月13號搞掂咗從麓景十字路口附近到越秀橋附近嘅流域，麓湖公園西南邊附近嘅河直到2015年5月初先至全面完工。

## 沿線古蹟

### 整理東濠下游碑記
係喺2002年7月評定咗做廣州嘅市級文物保護單位，由民國時期嘅市政當局立起嘅，家下文氏石碑仲喺越秀橋西側，但碑文度嘅「市長劉公紀文」、「工務局局長文樹聲」落款喺文革畀啲友鏟走咗。
 
碑文嘅全文如下：
 
### 小東門橋
2008年12月評定咗做廣州嘅市級文物保護單位。喺越秀南路三角市，橫跨咗東濠湧，宋代起橋陣係用巨石搭出嚟嘅，原初叫東高橋，到明代改名做永安橋。喺民國25年（1936）改建成鋼筋混凝土結構梁式橋，改埋叫小東門橋。陰刻嘅「小東門橋」字由時工務局長文樹生題寫。

## 沿岸建築
### 高架橋

1991年，廣州市政府為咗解決市區中心成日大塞車嘅問題，順著東濠涌架空起條高架橋，1994年7月起好。

### 博物館

2008年，廣州市政府開始大舉治理東濠涌污水問題。東濠涌博物館係呢次工程一部分，喺2010年10月28號正式免費開放。佢重係中國內地第一間以河做主題嘅博物館。

## 攷

* 

類:廣州嘅河
中山大學附屬第三醫院

**中山大學附屬第三醫院**（），簡稱**中山三院**（），之前嗌過**中山醫科大學附屬第三醫院**（）；係中國廣東省嘅一間省級三甲醫院機構，喺1971年成立，入面有三個院區，分別係天河、嶺南同粵東三間醫院。而嶺南分院喺2011年9月8號開院，粵東分院喺2014年10月8號開院。

## 院區
呢間醫院一共有3間大醫院，分別喺：
*總院：廣州市天河區天河路，崗頂地鐵站隔籬。
*嶺南分院：廣州市黃埔區蘿崗街道開創大道入面，東二環高速隔籬。
*粵東分院：梅州市梅江區泰康路入面，梅州大道同公園路隔籬。

## 出面網頁
* 中山大學附属第三医院官网

類:廣州醫院
類:廣州三級甲等醫院
類:梅州醫院
類:天河區
類:黃埔區
類:廣州科學城
類:梅江區
類:喺中山大學手頭嘅機構
趙榮 (將領)

**趙榮**係明朝時期嘅一名將領。佢喺明英宗時期曾經掌管三千營軍隊，景泰帝即位之後被兵部尚書于謙奏劾。後來佢轉任工部侍郎。明朝同瓦剌議和之後，佢同都御史楊善被景泰帝派去瓦剌，接英宗返北京。

根據《明史》嘅記載，趙榮個老頭係效力過燕王朱棣嘅趙彝。

## 參考
超級馬利奧-決擇傳奇

**超級馬利奧-決擇傳奇**（；），第個名係**亂入馬利奧**（）或**混合界馬利奧**（）；係一部由際帕夫利拿（）同澤羅賓臣（）、馬夫華倫德（）等一系列嘅人一齊整嘅一部Flash遊戲。入面嘅界面同傳統嘅超級馬利奧紅白機系列差唔多噉，但唔一樣嘅係，入面多咗好多任天堂遊戲公司出嘅紅白機遊戲角色響度，而且重可以玩得，甚至可以換第個界面。呢個遊戲最初喺2010年4月27號率先喺Newgrounds發佈，而家最新版本係2013年12月27號發佈嘅3.1.21版。

## 敘述
呢款遊戲嘅曬士先至得唔夠10MB到，但係入面有好多個角色喺馬利奧世界入面猛咁打，而且啲關卡場景、設施、敵人同關界、路線基本上都差唔多。而佢嘅爆機目標都係一樣，就係類似馬利奧系列救返公主噉。

## 史
超級馬利奧-決擇傳奇喺出版初期，際帕夫利拿（Jay Pavlina）同澤羅賓臣（Zach Robinson）、馬夫華倫德（Mathew Valente）等一系列嘅人喺2009年1月分別喺布剌治遊戲音樂網（Blargg's Game Music）度收集咗一系列嘅馬利奧全集音樂同聲效，又喺遊戲入面收集咗一大堆同FC遊戲機版超級馬利奧嘅素材圖返嚟，跟住用咗Adobe Flash CS5嘅ActionScript 3代碼嚟寫咗個遊戲。結果喺15個月之後（2010年4月27號）率先喺Newgrounds發咗出街，而且出咗街之後嘅第一日，就收到12000瀏覽量同頁面連續6個鐘頭在線嘅記錄，同時重破咗嗰時Newgrounds網站嘅瀏覽量同連續在線嘅紀錄。而呢個遊戲最初嗰時嘅1.0版先至得6位角色揀，直到1.2版先至加咗個SOPHIAⅢ角色入去。

喺2012年2月9號發佈嘅2.0版入面重加咗路易基同巴斯嘅角色，同時界面重加咗超馬2代同3代嘅界面圖入去。不過時隔48日（2012年3月29號），澤羅賓臣將呢個遊戲加咗FC超級馬利奧嘅失落關卡地圖同2代地圖入去，同時重加咗一大堆所屬遊戲角色嘅道具入去，重宣佈咗係3.0版。

而3.1版嘅下載版出現咗唔可以入去遊戲嘅情況，後嚟作者喺3.1.2版先至修復咗呢個問題。

## 角色
呢個遊戲從第一版開始，最先得6個角色；到咗1.2版就變成7個角色；喺2.0版發佈咗之後就變成10位角色。

## 攷

## 出面網頁
*超級馬利奧-決擇傳奇官網 
*超級馬利奧-決擇傳奇 2.0版嗰時嘅網站 
*超級馬利奧-決擇傳奇 最初版嗰時嘅網站 

類:電腦遊戲
類:單機遊戲
類:Windows遊戲
類:mac OS遊戲
類:Linux遊戲
類:Flash遊戲
類:冒險遊戲
于謙

**于謙**（），字**廷益**，號**節庵**，諡**忠肅**，大明浙江承宣布政使司杭州府錢塘縣（今日嘅浙江省杭州市）人，七歲時，就有僧人話于謙會成為「救時宰相」，後來嘅《明史》都有記載。

明永樂十九年，于謙由進士出身，因為參與平定漢王朱高煦謀反有功，得到明宣宗器重，擔任過御史、山西巡撫、河南巡撫。明英宗時期，因得罪宦官王振而坐監，出獄之後被英宗起用為兵部侍郎。土木堡之變之後，于謙繼任兵部尚書，指揮明軍打贏京師保衛戰。明代宗在位期間，于謙一路做到少保、太子太傅，因此後世尊稱佢「于少保」。英宗發動奪門之變並成功復辟之後，于謙被石亨、曹吉祥等人砌生豬肉，以謀逆罪喺集市被處死。直到明憲宗成化年間，于謙先至獲得平反。

而家北京市、杭州西湖都有紀念于謙嘅祠堂、故居。

## 參考


類:大明人
廣東藥科大學

係中國廣東嘅一間普通高等院校，重係中國內地其中一間單獨起嘅三間藥科類高等院校，甚至係廣東省入面，比較緊要嘅培養高級醫藥衛生專門人才同新藥研發、成果轉化嘅基地。呢間學校喺1958年6月成立，入面有4個校區。

## 史
呢間學校最先喺1958年成立，嗰時嗌「廣東省衛生幹部進修學院」，而地址就喺而家先烈南路一帶。喺開學初期重租咗惠福東路409號嚟做臨時校舍，到咗1959年初先至搬到先烈南路入面。而1960年8月份，由於衛生專科班同廣東省醫校合併咗，搞出過進修學院衛生系出嚟。到咗1970年8月，廣東省衛生幹部學院、廣東省廣州醫士學校同廣東省廣州衛生學校一齊合併嗮，變成廣東省衛生學校，但係廣東省衛生幹部學院喺呢三間學校合併咗之後差唔多3年（1973年6月）又出返嚟。喺1978年12重搞咗廣東醫藥學院出嚟，而廣東省衛生學校喺1981年停辦，但係廣東醫藥學院重留咗喺度。而間學校費事同廣州醫學院搞亂，結果喺1994年2月正式改名做「廣東藥學院」。到咗2004年，呢間學校喺大學城同中山市分別搞咗間校區出嚟。

2016年3月8號，廣東藥學院正式改名做廣東藥科大學。

## 校區
呢間學校有5個校區：
*總校：廣州市番禺區大學城外環東路280號，佔地面積46.6公頃。
*寶崗校區：廣州市海珠區寶崗光漢直街40號。
*赤崗校區：廣州市海珠區江海大道283號，佔地面積5.3公頃。
*中山校區：中山市五桂山鎮長命水大道9—13號，佔地133.3公頃。
*雲浮校區：位於廣東省雲浮市雲安區西江新城文華路368號，佔地153.3公頃。

## 註

## 出面網頁
* 廣東藥學院官網

類:海珠區
類:番禺
廣東藥學院 (搞清楚)

**廣東藥學院**除咗可以係學校之外，重可以係：
*廣東藥學院附屬第一醫院
*廣東藥學院附屬第二醫院
*廣東藥學院附屬第三醫院
*廣東藥學院附屬中山醫院
前進澳洲美之國

《**前進澳洲美之國**》（）係澳洲嘅國歌，由作曲同填詞，喺1868年第一次演奏，1974年成為「國家歌曲」，但去到1984年先正式定為國歌。

## 中文譯名
首歌本來嘅名**係一句倒裝句，係指希望靚（）嘅澳洲（）向前行（）咁解。《前進澳洲美之國》係澳洲政府使用嘅官方譯名，亦係澳洲華人用嘅中文譯名。

## 國歌沿革
作為英國嘅殖民地，澳洲喺1901年獨立個時喺用到國歌嘅場合會用英國國歌《天佑吾王》。

早喺19世紀末期，隨住澳洲嘅國家民族意識日漸高漲，就出現咗一啲愛「國」歌曲，當中包括呢首《前進澳洲美之國》。呢首歌1878年11月30號喺雪梨第一次演奏，之後呢首歌就開始流行，1901年1月1號聯邦開國大典嗰時有成萬人嘅合唱團合唱呢首歌。

之後，雖然《天佑吾王》重係澳洲國歌，但係《前進澳洲美之國》喺好多場合都被視為澳洲嘅非官方象徵演奏，例如喺1952年之前，澳洲公營廣播機構澳洲廣播署就喺新聞之前播放呢首歌。喺正式活動入面亦都經常用嚟做開始或者完嘅歌。第二次世界大戰後期，電影院播放《天佑吾王》同美國國歌《星條旗》之後，就會播放呢首歌。

《天佑吾王》作為澳洲國歌用到1974年。1973年，政府決定澳洲政府應該用返自己嘅國歌，於是通過澳洲藝術公會舉行比賽揀國歌。比賽最後決定嘅三首歌都係傳統歌曲，《前進澳洲美之國》係其中一首。1974年經過民意調查之後，魏德倫政府決定將《前進澳洲美之國》成為國家歌曲，響王室場合以外的場合演奏。

1976年，新上任嘅政府宣佈喺皇室、總督、國防同埋效忠宣誓嘅場合奏返天佑吾王，同時搞咗個無法律效力嘅民意調查，喺嗰次調查入面，《前進澳洲美之國》贏得43.29巴仙嘅民意支持 。但係《前進澳洲美之國》正式成為澳洲國歌就要等到1984年政府建議嗰時嘅總督簽誥令將呢首歌定為國歌。《天佑吾王》自此成為「皇家禮樂」，只會喺英國君主或者皇室成員在場嘅時候同國歌一齊演奏。

2020年12月31號，澳洲總理史葛·摩利臣宣佈2021年1月1號開始，國歌嘅歌詞第二句會由「我哋年輕同自由」（）改成「我哋一體同自由」（）。

## 段
首歌本來有5段歌詞，但係官方版本無用英國情意結太過重，澳洲人接受唔到嘅第2段、第4段同第5段。而原本首歌嘅第1段同第3段被揀做國歌嗰時，曾經稍為改過。
## 歌詞

## 攷
濂泉路

**濂泉路**（）係中國廣東省廣州市嘅一條馬路，喺天河區入面，成條馬路南北走向。南邊從先烈東路開始，一直去到白雲山濂泉門（東南門）口嗰頭。

## 名

呢條馬路係因為好耐之前，白雲山有條濂泉流過呢度先至改成噉嘅名。

## 史
條路喺1970年代尾嘅改革開放時期起好，初期係條15m闊嘅馬路，直到2006年，廣州市人民政府先至將廣深鐵路到先烈路段整到26米咁闊嚟環節密集嘅人流。

廣州市公安交警部門為咗緩解內環路東北段同先烈東路成日出現大塞車情況，決定喺2016年3月22號00:00（UTC+8）開始，條路改成凈畀南向北嘅單行線。

## 概要
全長1160米，闊9—18米，2—3車道，馬路南闊北窄；其中廣園東路以南凈畀南向北行，廣園東路以北係雙行線。另外，廣園東路嗰度有嚿石壆攔住，冇連埋一齊。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[先烈路 (廣州)|先烈路]]**
* 先烈東橫路
* **[[廣園路 (廣州)|廣園東路]]**
* 蒲澗路

## 特色
呢條馬路附近都係一片貨運場同服裝嘅集散批發地。尤其係南邊，日日都車水馬龍。而北邊就唔同景，喺平時上班時間嗰時嘅貨運人流比較多，節假日上白雲山啲人比較多。

## 註

類:天河區
AB

**AB**或**ab**或**Ab**或**aB**可以係：

*AB型：一種血型，喺醫學重細分成AB+同AB-，重係一種熊貓血。
*阿爾巴尼亞嘅雙字母代碼縮寫
*阿布哈兹文嘅ISO 639語言代碼縮寫
*十進制阿拉伯數字171喺十六進制嘅寫法
*Angel Beats!：一部日本動漫。
*柏林航空嘅IATA代碼
*A♭：一個音名。
*亞伯達：加拿大嘅一個省。
淇澳紅樹林

**淇澳紅樹林**（）係中國廣東省珠海市嘅一個景區，喺香洲區嘅淇澳島入面，牛蹄灣嗰頭。呢間公園既係珠海比較出名嘅生態景區，又係中國內地人工恢復面積最大嘅紅樹林。呢個景區曾經喺2011年列入咗珠三角十大特色景區。

## 敘述
淇澳紅樹林景區總面積有51.1km²，其中紅樹林霸咗7km²。入面有695種植物同347種野生動物、120幾個品種，數量去到成萬隻喺秋冬時節留喺呢度嘅候鳥。

## 攷
* 淇澳岛红树林 蚂蜂窝
* 珠海淇澳紅樹林 TripAdvisor
* 珠海淇澳红树林 乐途旅游网

類:珠海公園
類:香洲區
類:淇澳島
山楂

**山楂**（；學名：**）係薔薇科蘋果亞科嘅一個屬植物，有200幾個品種。

## 樣
呢個屬一般規律係常綠喬木，高度一般去到幾十米到；樹枝多而硬兼有刺。佢嘅葉係好似圓角三角形嘅蛋或大嘅蛋噉。羽狀5～9裂，喺葉脈度有短嘅軟毛響度。而花一般係白色或紅色，味比較濃，大多數開白花，一般喺5～6月開花。佢嘅果大多數係紅色，味道比較酸甜兼開胃。

## 用途
山楂嘅果唔單止可以用嚟食，甚至用嚟整餸同糖，藥都得。

### 藥用價值

山楂嘅果可以醫貧血、心血管同血液循環疾病、高血脂同免疫力缺陷呢啲病。

## 品種
* 野山楂
* 阿爾泰山楂
* 俄羅斯山楂
* 華盛頓山楂
* 中國山楂
* 湖北山楂
* 遼寧山楂
* 華東山楂
* 甘肅山楂

## 出面網頁
* 山楂 Shanzha 藥用植物圖像數據庫 (香港浸會大學中醫藥學院)  
* 山里紅 Shanlihong 藥用植物圖像數據庫 (香港浸會大學中醫藥學院) 
* 山楂 Shanzha 中藥材圖像數據庫 (香港浸會大學中醫藥學院)
* 山楂葉 Shanzhaye 中藥材圖像數據庫 (香港浸會大學中醫藥學院)
* 山楂 Shan Zha 中藥標本數據庫 (香港浸會大學中醫藥學院) 

類:薔薇科


類:喬木
山楂餅

**山楂餅**係隻用山楂整嘅小食，係用山楂同糖整成圓柱再切薄片。佢起源自北方嘅山東，但南方嘅廣東都一樣咁風行。

山楂餅同嘉應子、陳皮梅係三大送苦茶嘅口立濕。
嘉應子

**嘉應子**係廣東嘉應（今梅州）特產小食，用中國李蜜餞整成。

嘉應子同山楂餅、陳皮梅係三大送苦茶嘅口立濕。
陳皮梅

**陳皮梅**係廣東小食，用梅加陳皮蜜餞整成。

陳皮梅同山楂餅、嘉應子係三大送苦茶嘅口立濕。
廣州軍區體育館

**廣州軍區體育館**（）係中國廣東省廣州市嘅一間體育館，喺越秀區嘅寺右新馬路西邊，差唔多達道路口嗰頭。呢間體育館喺1995年起好，屬廣州軍區軍人俱樂部管理。入面有籃球、排球、乒乓波、羽毛球、體操等體育項目比賽，重可以搞音樂演唱會、舞蹈大會、雜技表演同機關、團體同公司嘅大中型集會、甚至搞各種展覽同展銷會都得。

## 攷
* 广州军区体育馆介绍 大麦场馆库
* 广州军区体育馆介绍 中演票务通

類:廣州運動場

類:廣州軍區
類:五羊新城
冰糖葫蘆

**冰糖葫蘆**係中國京津地區嘅一種傳統小食，北京叫做**糖葫蘆**或者**冰糖葫蘆** ，天津叫做**糖礅**；青島就叫做**糖球**，台灣閩南語又叫做**李仔攕**、**鳥梨仔膏**、**鳥梨仔糖**（「鳥梨仔」係指入面形狀唔大，帶少少酸味嘅醃製梨；「膏」、「糖」就都係指外面嗰一層紅色糖漿）。

## 簡要
冰糖葫蘆依家已經成為中國大陸各地都非常流行的一種小食。相聲表演藝術家侯寶林先生曾經喺佢嘅相聲表演入面提到過賣糖葫蘆嘅小販，喺北京四九城同埋喺天津衛叫賣吆喝嘅口音唔同。傳統嘅冰糖葫蘆係喺冬天先會喺街市度睇到嘅，由於山楂同埋外面嘅嗰層糖被凍住咗，所以咬起嚟嘅感覺十分之堅硬，好似喺度食緊冰咁樣，所以叫就「冰糖葫蘆」，亦都呈現咗佢獨有嘅味道。
校園游水裝

**校園游水裝**（；）係部分國家啲學校入面，喺學生上游水堂嗰時着到，由學校特別整嘅游水裝。呢種游水裝同普通嘅游水衫褲唔同，佢一般比較緊身。尤其係女仔嘅游水衫都係用一件頭嘅品種。佢嘅原產地喺日本，而家有啲國家嘅學校都會用到佢。

## 發展史

喺昭和30年代後半段（1963~1967年），嗰時日本啲學校將游水列入正式嘅考試科。就喺昭和30年代中葉（大概1961~1963年到）出現咗用尼龍整嘅正式學校游水裝品種，喺嗰時之前一直都冇固定，就係用棉同乙酸酯整嘅游水裝品種。而最早嘅校園游水裝品種，女仔嗰啲好似條冇袖嘅連衣裙噉，但比較緊身，而且有半條裙樣出嚟，凈係喺兩邊大髀附近重短過而家女仔着嘅超短褲噉，但係唔似得奧運會嗰啲跳水用嘅專業游水衫噉冇孖煙囪；而背脊條腰帶冚得比較上，係因為嗰時啲尼龍紡織品冇彈性，要用比較厚嘅尼龍布嚟整。呢啲游水裝喺1964年嘅東京奧運會期間先至出現，其中男裝一開始就發展成四角嘅游水褲品種。

到咗1985年，校園游水裝出到第二代。其中女仔嘅一件頭方面，將用咗21年嘅裙位取消咗，而材料變成尼龍同聚酯纖維、聚氨酯整嘅嘢；編織物轉咗用1971年研發、比較有彈性嘅雙向針織品種。而抌喺膊頭後邊嘅冚住部位甚至伸咗落嚟，呢種游水裝到而家重有部分學校用緊。呢種游水衫喺1985年好多游水學校入面都好興。男裝開始出現而家嘅三角游水褲品種。

到咗2001年，校園游水裝出到而家嘅第三代。女裝進化到同而家奧運跳水用嘅一件頭差唔多噉，其中大髀最上邊附近發展到冇孖煙囪嘅V字形版。同而家嘅一件頭嚟對比，唔同嘅係佢嘅背脊嘅大部分腰骨部位都係冚實嘅。原先喺未指定邊種游水衫嘅學校，都出咗啲好似而家第三代品種（介乎第三代品種到奧運跳水品種嘅一件頭之間）嘅游水裝。而之前兩代嘅游水衫品種，而家已經越嚟越少人用。男裝重出現咗而家喺市面有得賣嘅競賽型中褲品種。

## 而家校園游水衫嘅品種
而家男仔嘅游水褲品種由第一代到第三代都有。但係而家女仔嘅游水衫多數用緊第三代，前兩代已經好少學生用。

## 膊帶樣
膊帶係女裝（一件頭）先至有，一般有U字形、Y字形同V字形3種形狀。

### U字形
U字形喺第一代嘅校園游水裝開始出現。呢種游水裝嘅優勢同缺陷係：
*優勢：可以調整長度。
*缺陷：成日搭喺膊頭差唔多到手臂嗰度，如估稍為着大一個碼，膊帶可能會甩落嚟搞到走光。

### Y字形
Y字形喺第二代嘅校園游水裝開始出現。佢同第一代唔一樣，膊帶唔會甩出嚟。而且個Y字型部位硬淨咗。

### V字形
V字形喺第三代嘅校園游水裝開始出現。佢同第二代嘅品種差唔多，但係上邊嘅膊帶通常用橡膠嚟整嘅一條綫品種。

## 攷

* スクール水着の歴史 sukumizu.ru. 2011-03-31.
* 旧タイプの詳細 sukumizu.ru 2011-03-31.
* 肩ひもの形状 sukumizu.ru. 2011-04-01.
* 全体の形状による分類 sukumizu.ru. 2011-04-02.

類:泳裝
拉特蘭條約

《**拉特蘭條約**》（；）係意大利王國同羅馬教廷喺1929年2月11號簽定嘅一份條約，1929年7月7號獲得意大利國會通過。

## 背景

1870年普法戰爭期間，意大利王國軍隊趁拿破崙三世顧著應戰普魯士軍隊嘅機會，出兵攻打靠法國軍事保護嘅教宗國。意大利王國吞併徂教宗國之後，以教宗國嘅舊首都羅馬為自己嘅新首都。教宗國實際上滅亡之後，時任教宗庇護九世退居梵蒂岡，將自己嘅活動範圍限定喺使徒宮，一方面以「梵蒂岡囚徒」自稱，另一方面又唔承認「囚禁」自己嘅意大利王國存在。從庇護九世開始，一共有五任教宗（庇護九世、
利奧十三世、庇護十世、本篤十五世、庇護十一世）自稱「梵蒂岡囚徒」。

1926年，時任意大利王國總理墨索里尼同教廷代表皮耶特羅·加斯帕里經過一輪談判之後，最終達成徂三項協定：
*承認教廷喺梵蒂岡城嘅完整主權嘅協定；
*規範天主教會同天主教信仰喺意大利國家嘅地位嘅協定。
*賠償教廷領土同財產損失嘅協定。
1929年2月11號，雙方喺羅馬拉特蘭宮正式簽約。條約生效之後，教宗國正式成為歷史，被梵蒂岡城國取代。意大利廢除君主制，改為共和國之後，1948年嘅《意大利共和國憲法》第七條繼續認可拉特蘭條約。

## 內容
條約嘅主要內容包括：
*意大利承認梵蒂岡係獨立主權國家，並且承認梵蒂岡對受羅馬教廷管轄嘅部份房地產有治外法權；
*意大利賠償一筆錢畀梵蒂岡；
*意大利承認天主教會喺意大利國內嘅地位，但係梵蒂岡境外，意大利境內嘅所有主教嘅任命都要經意大利批准，爾啲主教重要宣誓效忠意大利；
*梵蒂岡承認意大利存在，並且唔再禁止天主教徒為意大利政府效力；
*梵蒂岡保證：如果意大利同其他國家開戰嘅話，梵蒂岡會保持中立；
*梵蒂岡會自動採納意大利國會通過嘅法律（爾一條喺2009年被梵蒂岡宣布失效）。

## 參考


類:意大利史
類:梵蒂岡史
黃龍元年

**黃龍元年**可以係：

* 公曆前49年，西漢劉詢嘅年號黃龍頭一年（壬申年）
* 公曆229年，吳 (三國)孫權嘅年號黃龍頭一年（己酉年）
* 公曆761年，大唐段子璋嘅年號黃龍（得三個月）（辛丑年）
始興

**始興**可以係：

*始興縣：廣東韶關所管轄嘅一個縣
*始興市：大韓民國一城市
葡萄園工人嘅比喻

**葡萄園工人嘅比喻**係耶穌講嘅一個比喻，記載喺《新約聖經》《馬太福音》第20章第1至16節。

## 聖經譯文

## 解釋
呢個比喻係以葡萄園嘅工作嚟講明人與天國嘅關係，中心要旨唔係「平等待遇」或「同等價值」，而係強調上帝完全嘅恩典。上帝係最仁慈、慷慨嘅老闆，唔在乎人係咪值得，呢一切都係出於上帝嘅愛，呢啲就係恩典。無論乜嘢時候入到葡萄園，工資一樣表明服事主所得嘅恩典都係一樣。天國事奉原則並唔係信主愈耐，事奉愈耐，得到嘅就愈多。無論係第一批嘅門徒，定係今日嘅信徒，我哋能夠進入上帝的國，唔係我哋配唔配，而係上帝嘅恩典。上帝樂意拯救嗰啲喺最後一刻先至悔改歸向佢嘅罪人，令到後嚟嘅都可以進入天國。

## 參考
迎賓大道

**迎賓大道**係全漢字界用得比較多嘅馬路名，佢可以係：
;廣東
* 迎賓大道 (廣州番禺)：喺廣州番禺區。
* 迎賓大道 (廣州花都)：喺廣州花都區。
* 迎賓大道 (廣州從化)：喺廣州從化區。
* 迎賓大道 (東莞)：喺東莞塘廈鎮。
* 迎賓大道 (中山)：喺中山板芙鎮。
* 迎賓大道 (茂名)：喺茂名信宜市。
* 迎賓大道 (肇慶四會)：喺肇慶四會市。
* 迎賓大道 (肇慶德慶)：喺肇慶德慶縣。
* 迎賓大道 (陽江陽春)：喺陽江陽春市。
* 迎賓大道 (陽江陽東)：喺陽江陽東區。
* 迎賓大道 (惠州)：喺惠州龍門縣。
* 迎賓大道 (梅州)：喺梅州興寧市。
;廣西
* 迎賓大道 (貴港)：喺貴港港北區。
;湖南
* 迎賓大道 (衡陽)：喺衡陽耒陽市。
* 迎賓大道 (常德)：喺常德安鄉縣。
;海南
* 迎賓大道 (萬寧)：喺萬寧。
* 迎賓大道 (海口)：喺海口龍華區。
;天津
* 迎賓大道 (天津)：喺天津濱海新區。
;上海
* 迎賓大道 (上海)：喺上海浦東新區。
海棠

**海棠**（；學名：**）係薔薇科蘋果屬嘅落葉喬木仔或灌木，原產中國華北地區。

## 用途
佢嘅花成日俾人睇，喺中華地區成日攞嚟做園藝植物。

## 有關嘅書
* 校园植物志 第60页　　北京理工大学出版社 ISBN 978-7-5640-5687-2

類:落葉植物
類:喬木
類:灌木
類:花卉
羅素·泰拔

**羅素·泰拔**（，）係加拿大一名足球員，效力緊溫哥華白浪，係溫哥華白浪最早嘅青訓直達球員之一。

## 參考


## 出面網頁

類:加拿大足球員
類:溫哥華白浪球員
巨齒鯊

**巨齒鯊**（拉丁學名：***Carcharodon megalodon***，來自希臘文「**μέγας**」（巨大）同「**ὀδόντ-**」（牙齒））係一種已經絕徂種嘅鯊魚，生活年代大概係2800萬年前到150萬年前。

巨齒鯊係有記載以來最大嘅有脊椎動物之一，但係由於動物遺骸喺海水裡面極之難保存落來，因此至今攈到嘅巨齒鯊化石少之又少，絕大部份都係巨齒鯊牙，有少數係骨骼。目前嘅巨齒鯊形象大部份係通過同現代鯊魚比較而重構出來嘅，不過巨齒鯊同現代鯊魚有乜嘢親緣關係，就到宜家都未搞清楚。

## 參考



類:鯊類:絕種動物
紅棉大道

**紅棉大道**（）係中國廣東廣州嘅南北走向嘅主幹道，喺花都區，南邊從工業大道開始，一直向北去到田心路嗰頭。

## 概要
全長8公里，闊14~48米，雙向2~8車道。馬路南闊北窄。

## 經過嘅道路
條路順序從南到北排，**加粗**嘅字係主幹道：
*工業大道
****'
*[[九塘酉路]]
*[[官溪路]]
*[[永祥路 (廣州)|永祥路]]
*'''[[迎賓大道 (廣州花都)|迎賓大道]]'''
*[[龍海路 (廣州)|龍海路]]
*[[雲峰路 (廣州)|雲峰路]]
*[[赤米路]]
****'
*愛民路
*擁軍路
*田心路
紅棉路

**紅棉路**可以係：
*紅棉路 (廣州)：喺廣東省廣州市，入面有5條。
*紅棉路 (深圳)：喺廣東省深圳市，入面有2條。
*紅棉路 (東莞)：喺廣東省東莞市，入面有7條。
*紅棉路 (香港)：喺香港島金鐘。
*紅棉路 (澳門)：喺澳門路環島聖方濟各堂區。
*紅棉路 (上海)：喺上海市普陀區。
*紅棉路 (天津)：喺天津市東麗區。
*紅棉路 (百色)：喺廣西壯族自治區百色市田陽縣。
*紅棉路 (北海)：喺廣西壯族自治區北海市銀海區。
*紅棉路 (武漢)：喺湖北省武漢市洪山區。
*紅棉路 (潛江)：喺湖北省潛江市。
BB (稱呼)

**BB**係喺香港流行嘅一種親暱稱呼，最先用喺拖友之間，之後一啲出名嘅女藝人亦得到呢個稱呼，譬如嘉欣BB、心悠BB、美棋BB、千語BB、翠如BB、官恩娜、G.E.M.等等。

## 參考

類:稱呼
迎賓大道 (廣州番禺)

番禺區嘅**迎賓大道**（）係中國廣東省廣州市嘅一條東西走向嘅馬路，西邊從歡樂大道開始，一直向東去到番禺大道北嗰頭。

## 概要
全長730米，闊48米，雙向6車道。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
*歡樂大道
*高爾夫路
***[[番禺大道|番禺大道北]]**
Eden Hazard

**伊登·夏薩特**（；；，係比利時前足球員，打進攻中場同翼鋒，曾經效力英格蘭超級足球聯賽球隊車路士同西班牙甲組足球聯賽球隊皇家馬德里。2023年10月11號宣佈退休。

## 註

## 出面網頁
* 
*
三東大道

**三東大道**（）係中國廣東省廣州市嘅一條東西走向嘅主幹道，喺花都區入面，西邊從廣清高速嘅京廣鐵路軌邊開始，一直向東去到知行路嗰頭。

## 概要
全長9.6km，闊60米，雙向8車道。呢條主幹道分開咗東西兩條。

## 三東大道嘅兩條道路，起點到終點。
* 三東大道西：從廣清高速嘅京廣鐵路軌邊開始，一直去到鳳凰北路嗰頭。
* 三東大道東：從鳳凰北路開始，一直去到知行路嗰頭。

## 經過嘅道路

呢度啲路順序係從西去到東嚟排嘅，其中**加粗**咗嘅字係主幹道：
***未改名嘅主幹道**、**[[永發大道]]**、***'（冇匝道上落）
*蘭花路、永昌路
*永福路
*'''[[建設路 (廣州花都)|建設北路]]'''
*'''[[茶園路 (廣州)|茶園中路]]'''、茶園北路
*'''[[公益路 (廣州)|公益路]]'''
*'''[[天貴路 (廣州)|天貴路]]'''
*'''[[曙光大道 (廣州)|曙光大道]]'''
*[[桂花路 (廣州花都)|桂花路]]
*'''[[鳳凰路 (廣州)|鳳凰北路]]'''
*'''[[百壽路 (廣州)|百壽路]]'''
*[[河畔路 (廣州)|河畔西路]]、[[河畔路 (廣州)|河畔東路]]
*[[鐵山河路]]、[[山河路 (廣州)|山河路]]
*[[聯華路 (廣州花都)|聯華路]]
*[[新和大道 (廣州)|新和大道]]
****'
*珠啤路
*未改名嘅路
*****
*知行路
迎賓大道 (廣州花都)

花都區嘅**迎賓大道**（）係中國廣東省廣州市嘅一條東西走向嘅主幹道，西邊從平步大道西開始，一直向東去到106國道嘅未知路名路口嗰頭。其中喺大運家園同雅居樂雍華庭之間嗰橛係施工嘅工地隔開咗。

## 概要
全長12.5公里，闊56~70米，雙向8~10車道。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
***[[平步大道|平步大道西]]**
*瑞香路
***[[大布路 (廣州花都)|大布路]]**
***[[紅棉大道|紅棉大道北]]**
*冠山路
*畢村路
*X282鄉道
***[[荔紅路 (花都)|荔紅北路]]**
***[[廣清高速公路]]**
*大華村興隆大街
*大華二路
*大華一路
***[[建設路 (廣州花都)|建設北路]]**
*花城北路
***[[玫瑰路 (廣州花都)|玫瑰路]]**
***[[公益路 (廣州花都)|公益路]]**
***[[天貴路]]**
*曙光大道
*桂花路
***[[鳳凰路 (廣州)|鳳凰北路]]**
***[[百壽路 (廣州)|百壽路]]**
***[[商業大道 (廣州)|商業大道]]**
*後街路
***[[鏡湖大道|鏡湖大道北]]**
*清蓮路
*清潭東路
*萬和北路
*清塘路
***[[106國道]]**、**未改名嘅路**
新沙士

**新沙士**（），學名（，簡稱**MERS**），係種2012年響中東嘅沙地阿拉伯首先爆發嘅傳染病。由於佢嘅病徵同沙士似，所以好多講粵語嘅人都叫佢做「新沙士」。

2015年5月，呢隻病蔓延到南韓，重大規模爆發，搞到週圍國家地區人心惶惶。

## 敘述
新沙士同2003年爆發嘅沙士一樣，都係冠狀病毒引起，通稱新沙士病毒。雖然佢嘅傳染性冇沙士咁犀利，但致死率比較高。雖然呢個病毒已經出現有限嘅人傳人能力，但冇證據話係有連續性傳染嘅。佢嘅潛伏期一般係2~14日，一般有發燒、咳、呼吸困難等病；嚴重啲甚至會出現肺功能衰竭同死亡。而家冇疫苗同藥可以醫到佢。

## 睇埋
*沙士
*武漢肺炎

## 攷
* 家有两名感染者 刚发过烧他还坐飞机 广州日报 A8版 （2015-05-29）
* 钟南山:MERS病死率高于SARS 大公網 （2015-05-29）
紅棉路 (香港)

**紅棉路**（；），原名**木棉徑**（；），係香港港島嘅一條主幹道，由金鐘夏愨道同添華道交界，一路上到半山區堅尼地道同花園道交界。

## 名
佢個名嚟自路邊嘅木棉樹。

## 敘述
全長0.95公里，4車道，凈係畀從東北向西南行。條路同佢西面落山方向嘅花園道大致平行。

## 經過嘅道路
呢度啲路嘅順序係從西南去到東北嚟排嘅，其中**加粗**咗嘅字係主幹道：
***[[花園道]]**、堅尼地道
*下亞尼畢道
***[[金鐘道]]**
*琳寶徑
***[[夏愨道]]**、添華道

## 沿路地方
*紅棉路婚姻註冊處
*香港公園
*香港壁球中心
*花旗銀行大廈
*香港美利酒店（以前叫美利大廈）
*中銀大廈
*聖若瑟書院
*力寶中心
*山頂纜車花園道總站
*遠東金融中心

## 流行文化

* 《紅棉路上》，由歌手梁詠琪主唱，Eric Kwok作曲，林若寧填詞，收錄於BeSide Me專輯，以紅棉借代愛情同婚姻。

## 參考來源
佘自強

**佘自強**（；）係廣東省中醫院嘅一位老藥師，廣東廣州人。曾經喺2008年嘅中華中醫藥學會度攞過全國優秀中醫健康信使獎。做過廣東省中醫學會藥膳委員會委員、廣東省科普作家協會會員、亦係《今日靚湯》雜誌嘅作者同南方衛視《城事特搜》節目「特搜靚湯」環節嘉賓。由於佢喺珠三角地區有成10萬位女Fans睇佢，所以俾人話成「師奶殺手」。有好多廣州人都將佢嘅專欄當成「煲湯指引」，佢嘅湯料甚至賣到周街嘅藥舖同市場都有。

喺2015年6月10號凌晨2點鐘，佢因為突發腦溢血而死，終年65歲。

## 攷
*怀念佘自强，“岭南汤王”今日凌晨去世 终年65岁 羊城网
*“岭南汤王”佘自强今日凌晨去世 终年65岁 大洋网 （2015-06-10）
*“岭南汤王”佘自强今日凌晨去世 终年65岁 南方网 （2015-06-10）

自強
類:廣州人
類:藥師
保齡

**保齡**（音譯自英文Bowling）係種球類運動，玩法主要係用保齡球撞低保齡樽。玩呢種遊戲又叫**轆齡**。

最常見嘅保齡運動係十樽保齡。

## 起源
考古學家喺公元前7200年古埃及嘅古墓之中發現到有九個球樽同一個石球，因而被認為嗰時可能就有類似保齡球嘅運動。喺埃及發現公元前332年至30年嘅建築遺蹟，估計可能係人類最早被發現嘅保齡球場。到咗3至4世紀嘅歐洲，變咗做宗教儀式，將球樽當成惡魔，然後用球去擊倒，成為除魔嘅象徵。喺中世紀宗教革命之後嘅德國，保齡球逐漸發展成為九瓶運動（Skittles）。而喺16世紀傳入美國，然後慢慢演變成而家嘅十個球樽嘅保齡球運動。
十樽保齡

**十樽保齡**係最常見嘅保齡運動，用到十個保齡樽排成正三角形。十樽保齡有規範嘅賽制：每場玩十局，頭九局最多兩次機會，而最尾嗰局如果頭兩次機會內全中，可以有額外多一次機會。
保齡球

**保齡球**（）係玩保齡用嘅波，直徑21.5厘米，唔可以重過16磅，波上面有三個窿放手指。
室

**室**，唐字，原意為人所留所息之屋，從宀。如今可以指：

## 屋
* 房，屋樓間隔。
* 宗廟，屋中至大一室，向來拜祖先
* 王室，王之室，引伸王家。
* 家室，有家人嘅室，引伸為家人。
* 密室
* 冰室，餐廳一種
* 琴室，練鋼琴之室
* 浴室

## 天文
* 室 (星官)，室宿嘅星官，有兩粒恆星。
* 室宿，二十八宿之一，北方玄武第六宿。
室 (星官)

**室**，星官之一，二十八宿之一，室宿之首。又叫**室宿**或**營室**，同埋**孟陬**。室歸北方玄武，恆星有二，儀象考成編為室宿一同室宿二，都係西洋星座飛馬座。而室宿一係飛馬座α星，室宿二係飛馬座β星。

陬訾為室壁二宿合稱，如此同恆星月長短相關。房為孟陬，正是陬訾之始。

營室一說係太廟、天子之宮，所以另一星官離宮，同營室相連。離宮六星，兩兩散離喺營室兩邊。

## 儀象考成
儀象考成，室添七星，為室宿增一、室宿增二、室宿增三、室宿增四、室宿增五、室宿增六同室宿增七，統統都係西洋飛馬座。室宿增一，飛馬座51星；室宿增二，飛馬座56星；室宿增三，飛馬座60星；室宿增四，飛馬座61星；室宿增二，飛馬座63星；室宿增六，飛馬座64星；室宿增二，飛馬座67星。

## 室壁
室宿之東，有壁宿。室稱營室，壁稱東壁，各有二星，平行成四邊形。四星甚光。好鬼顯眼易認，故名。半球嚟講，秋夜室壁顯眼，天文愛好者，起名做秋天四邊形。正因秋夜見，營室意思，就係起官室。依個時間少雨，適合起屋。而營室係陬訾之首，所以又叫孟陬。

有時室壁合一，另有原因。月運行一周，恆星起，恆星止，為二十七日有三，介乎二十七日到二十八日，今稱恆星月，同朔望月唔同。故此白道，一日一舍，二十七又少咗啲，二十八就多咗啲。舊時有二十八宿同二十七宿兩種。室壁二宿，分時為二十八，合時為二十七，或為配合週期，交替而用。故此，上古有時會見室壁合一。

古時夏正日出，從東邊望過去就見到營室或陬訾，嗰個月，就係一年開始。同時東邊重見到歲星，卽係木星。喺《五星占》本書講咗「歲星以正月與營室晨出東方，其名為攝提格。」

## 註
張九齡

**張九齡**（）字**子壽**，一名**博物**，諡**文獻**，係大唐政治人、文學家、詩人、名相，韶州曲江（今下廣東韶關）人，世稱「張曲江」或「文獻公」。唐玄宗開元年間尚書丞相、詩人，舉止優雅，風度不凡。西漢留侯張良之後，西晉開國功勳壯武郡公張華十四世孫。

## 出面網頁

## 參考書目
* 《舊唐書·卷99·張九齡傳》
* 《新唐書·卷126·張九齡傳》
崗貝路

**崗貝路**（）係中國廣東省廣州市嘅一條東西走向馬路，喺白雲區崗貝村入面。西邊從德康路同三元里大道嘅交界開始，一直向東去到機場路同雲霄路嘅交界嗰頭。

## 概要
全長842米，闊24米，雙向4車道。

## 名
呢條馬路因舊時係崗貝村地區而改成噉嘅名。

## 史
喺1999年之前，呢條馬路係一條2車道嘅水泥路。由於1990年代後期廣州嘅人口越嚟越多，搞到當地交通成日打嗮蛇餅。後嚟廣州市政府話起機場高速，順便連呢條馬路都整闊咗。最後喺2004年變成而家嘅雙向四車道。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
***[[德康路 (廣州)|德康路]]**、**[[三元里大道]]**
*高田街
***[[機場路 (廣州)|機場路]]**、**[[雲霄路 (廣州)|雲霄路]]**
立竿無影

**立竿無影**（），又叫**日當頭**，係一種自然現象。係因為當地太陽直射嗰日嘅中午，幾乎係直射咁滯嘅樣，將嘢豎直放喺地度冇影。

## 出現條件
立竿無影現象要符合以下時間或地域、天氣要求先至見到：
#北回歸線或以南同南回歸線或以北嘅熱帶或亞熱帶地區
#一定要喺以下呢啲時間：
#:2-1. 北緯23.5°：6月21號~6月23號
#:2-2. 北緯20.1°~23.4°：6月5號~6月20號／6月24號~7月9號
#:2-3. 北緯19.9°~20.1°：大概6月3號或7月11號
#:2-4. 北緯15.1°~19.9°：5月23號~6月1號／7月13號~7月23號
#:2-5. 北緯14.9°~15.1°：大概5月21號或7月25號
#:2-6. 北緯10.1°~14.9°：5月3號~5月19號／7月27號~8月11號
#:2-7. 北緯9.9°~10.1°：大概5月1號或8月13號
#:2-8. 北緯5.1°~9.9°：4月13號~4月29號／8月15號~8月31號
#:2-9. 北緯4.9°~5.1°：大概4月11號或9月2號
#:2-10. 北緯0.1°~4.9°：3月14號~4月10號／9月4號~9月21號
#:2-11. 赤道附近：3月11號~3月13號／9月22號~9月24號
#:2-12. 南緯0.1°~4.9°：3月4號~3月10號／9月26號~10月10號
#:2-13. 南緯4.9°~5.1°：大概3月2號或10月12號
#:2-14. 南緯5.1°~9.9°：2月15號~2月28號／10月14號~10月30號
#:2-15. 南緯9.9°~10.1°：大概2月13號或11月1號
#:2-16. 南緯10.1°~14.9°：1月27號~2月11號／11月3號~11月19號
#:2-17. 南緯14.9°~15.1°：大概1月25號或11月21號
#:2-18. 南緯15.1°~19.9°：1月13號~1月23號／11月23號~12月1號
#:2-19. 南緯19.9°~20.1°：大概1月11號或12月3號
#:2-20. 南緯20.1°~23.4°：12月24號~1月9號／12月5號~12月20號
#:2-21. 南緯23.5°：12月21號~12月23號
#以上呢啲日期嘅中午飯餐時間。
#晴天或少雲天氣

## 出現原因
當太陽移動到天頂嘅位置時，太陽光垂直射向地面，就會出現「立杆無影」嘅現象。

而由於地球係以23.5度左右嘅傾斜角度圍繞太陽公轉，所以太陽嘅運動軌跡每日都會有些微改變。夏至到冬至期間太陽運動軌跡慢慢南移，冬至到夏至期間太陽運動軌跡慢慢北移。

南北回歸線之間嘅地方(南緯約23.5度至北緯23.5度)，太陽每年都會有兩次到達天頂嘅位置，即係太陽光直射嗰個地方。太陽光直射赤道區域嘅時候係春分(3月21日)同秋分(9月21日)，南回歸線區域就係冬至(12月21日)，北回歸線區域就係夏至(6月21日)。呢啲地方除咗南北回歸線，一年都係會有兩次係太陽到達天頂。

而唔喺南北回歸線之間嘅區域，太陽係到達唔到天頂嘅位置，所以唔會出現立杆無影嘅情況。

## 發現次數同地區
立竿無影現象要喺南回歸線到北回歸線之間嘅熱帶或亞熱帶地區先至見到。喺北緯或南緯之間嘅地區，一年可以見到2次太陽垂直射落地面；而北回歸線或南回歸線嗰邊，一年凈係見到1次太陽垂直射落地面。其它地方都唔會出現呢種情況。

## 攷

* 天文学家解释夏至“立竿无影”现象 科普剪报网
* 立竿无影 新浪广东 （2012-06-11）
* 从“立竿不见影”说起 吾喜杂志
* 夏至可观立竿无影有趣景象 广东天文科普网
* 夏至日"立竿不见影" 中国网 （2009-06-17）

類:自然現象
日晷

**日晷**（）係一種喺古代未有鐘錶嗰時成日用嘅簡易儀器。原理係用太陽嘅東升西落運動，將地上啲影因太陽嘅變化規律而整嘅。

## 構造同特性
日晷係由晷針同晷面兩部分組成。其中晷針用金屬條整，而晷面係劃住時線。晷針從晷面嘅中間穿出嚟，大多數同晷面垂直。而晷針嘅影喺陽光變咗個位之後就移到唔同嘅時線，就好似而家時鐘或手錶入面嘅時針噉。而晷面嘅刻度喺南北半球都唔一樣，但大多數嚟講，一般朝早嗰時，個影喺盤嘅西邊出現，跟住日影慢慢變短，向東北或東南移；喺太陽去到正南或正北最高位嗰時，針影喺正北或正南嘅方向，嗰時話明係中午；之後個影繼續向東南或東北移，直到個影喺盤嘅東邊；如果個影去到盤嘅東邊開始消失嘅話，話明嗰時係挨晚。而個影喺唔同緯度，出現同消失嘅時間都唔一樣。而個影喺北半球係偏北移，南半球係偏南移，所以點解北半球嘅晷面係順時針，南半球嘅晷面係逆時針嘅排法。

## 品種

日晷按晷面嘅唔同放法嚟分，佢可以分成地平日晷、赤道日晷、立晷、斜晷等。但大多數見到嘅係地平日晷同赤道日晷品種，由於太陽喺某個星期嘅指定兩三日內，升降路線都同晷面平行，所以晷針嘅太陽影喺晷面上做「勻速運動」。一般每年3月21號到9月23號期間，都要睇晷面上邊嘅影，而每年9月23號到第二年3月21號期間，都要睇晷面下邊嘅影。
*赤道日晷
*:赤道日晷嘅晷針指向北天極，同地球嘅自轉軸平行。而晷面係一個圓盤，同赤道面平行，佢嘅上下兩個面有劃住時間或時辰。
*地平日晷
*:地平日晷係由晷針同晷面整成，用日影嚟測到當日嘅節氣同時間。佢係水平放嘅，加上晷針成日垂直或同晷面傾斜，同赤道日晷唔一樣，晷面上嘅刻度都唔均勻嘅。

## 有關嘅書
* 中国少年儿童百科全书 自然·环境 第96页　浙江教育出版社 ISBN·7-5338-1946-2/G·1942

## 睇埋
* 月晷
* 圭表

## 出面網頁

* Sunbeams and Sundials – Guide to the sun, the seasons and sundials.
* A virtual sundial.
* Sundials
* Digital sundial patent, with description of related designs. The patent was filed June 1995 http://community.middlebury.edu/~schar/sundial/patent.html.
* MarsDial – Sundials carried on Mars rovers *Spirit* (MER-A) and *[[MER-B|Opportunity]]* (MER-B).
* Sundial links – Collection of sundial links.
* '''Sundials''' – Tutorial about sundials, incl plan for folded paper sundial which can be xeroxed. 
* Keppel Henge
* Nijmegen sundial generator – Generate the dial of a horizontal/vertical/cylindrical sundial online.
兩個仔嘅比喻

**兩個仔嘅比喻**係耶穌講嘅一個比喻，記載喺《新約聖經》《馬太福音》第21章第28至32節。

## 聖經譯文

## 解釋
大仔就係講到呢啲稅吏同娼妓，當佢哋聽咗約翰所傳悔改嘅信息，佢哋原本係聽咗上帝嘅要求，知道乜嘢係啱嘅，乜嘢係好嘅，不過佢哋冇去做。但係後嚟佢哋回心轉意，佢哋就悔改，就返到阿爸嘅心意去做。反而嗰啲文士、法賽利人，外表上睇起嚟好似好乖、好聽話噉，但係實際上佢哋由始至終都冇悔改，所以，佢哋其實冇入到上帝嘅國。

## 參考
徐克 (上海)

**徐克**（，；；）係中國內地嘅一位動畫導演兼上海河馬動畫嘅創始人，喺北京出世。由於佢同香港導演徐克一樣名，所以又叫「徐克仔」。

## 生平
徐克喺1967年11月7號喺北京出世，1992年大學畢業之後去咗銀行做嘢，2003年改行做計算機，喺2006年做埋動畫電影嗰行。佢喺2012年攞到全球華語科幻星雲獎嘅最佳科幻影視作品銀獎。

## 出過嘅作品
*《超蛙戰士之初露鋒芒》
*《超蛙戰士之威武教官》
*《綠林大冒險》

## 註

類:徐氏
類:上海人
類:動畫導演
基斯李

**基斯李**（）可以係：
*基斯杜化李（1922~2015），美國導演、作家同歌唱家
*基斯杜化李 (作家)（1947~），澳洲作家
*基斯杜化李 (激進分子)（1964~2012），美籍亞裔激進分子
*基斯李 (音樂家)，美國音樂家
*基斯李 (夏威夷政治人)，美國政治人，喺夏威夷出世
*基斯李 (紐約政治人)，美國政治人，喺紐約出世
*基斯李 (加拿大政治人)，加拿大政治人
*基斯李 (冰上曲棍球員)，加拿大冰上曲棍球員
基斯杜化李

**基斯杜化李**（，；），全名叫**基斯杜化·夫蘭克·卡蘭迪尼·李**（，）係一位英國嘅導演、歌唱家同作家，喺英國倫敦比爾吉利維亞出世，佢細個喺夏野學校學過嘢，重攞埋獎學金去咗伊頓公學校同惠靈頓學校讀書。二戰期間重喺英國皇家空軍同特種部隊服過役，唔單止攞咗好多榮譽勳章，同時重攞埋上尉頭銜返嚟。1947年入咗電影行之後影咗250幾部電影同電視劇。甚至喺2009年因對藝術同慈善出咗好大貢獻，先至攞咗下級勳位爵士。

喺2015年6月7號，佢因心臟衰竭喺英國倫敦嘅車路士同威斯免斯達醫院入面死咗，終年93歲。

## 出過鏡嘅電影
佢喺電影界做過好多出名嘅反派角色，其中包括咗呢5部出名嘅電影：
*《德古拉伯爵》…………德古拉
*《007之金槍人》…………史卡拉曼加
*《星球大戰2：克隆人進攻》…………邪惡杜古伯爵
*《星球大戰3：復仇斯夫》…………邪惡杜古伯爵
*《魔戒》系列三部曲…………白巫師沙路民

## 註

類:英國男演員
類:英國作家
類:英國歌唱家
基斯杜化里夫

**基斯杜化里夫**（**Christopher D'Olier Reeve**，）係美國電影演員、電影導演、作家，喺電影《超人》扮超人而出名。

## 生平
基斯杜化里夫喺紐約州紐約市出世，1974年喺康乃爾大學畢業，擁有藝術學士學位，之後入咗紐約朱利亞德學院，同另一位男演員羅賓·威廉斯係同學兼好友。

1978年首次主演科幻影片《超人》嘅男主角「超人」，並一炮而紅。1995年佢喺參加一次馬術比賽時發生意外，脊椎嚴重受傷，全身癱瘓。之後，佢投身於社會公益事業，致力於推動幹細胞研究事務，並經常舉辦巡迴演講。

2004年10月9號，因為心肌梗塞陷入昏迷，第二日逝世，終年52歲。

## 演出作品
*《超人》（*Superman*，1978年）
*《超人II》（*Superman II*，1980年）
*《時光倒流七十年》（*Somewhere In Time*，1980年）
*《死亡計中計》（*Deathtrap*，1982年）
*《超人III》（*Superman III*，1983年）
*《超人第四集 - 決戰核能人》（*Superman IV: The Quest for Peace*，1987年）
*《告別有情天》（*The Remains of the Day*，1993年）
*《準午前十時》（*Village of the Damned*，1995年）
*《絕對嫌疑》（*Above Suspicion*，1995年）
*《超人前傳 (第二季)》第17集（*Smallville*，2003年）

## 著作
*《依然是我》（*Still Me*）

## 出面網頁
*
波希戰爭

**波希戰爭**係波斯第一帝國同古希臘城邦喺公元前499年到前449年期間打嘅好多場仗，最後由古希臘打贏，馬其頓王國、色雷斯、愛奧尼亞脫離波斯獨立。
波斯第一帝國

**波斯第一帝國**，又叫**阿契美尼德帝國**或者**阿契美尼德王朝**，係波斯古國，領土橫跨歐洲、亞洲、非洲，前550年立國，到前330年被馬其頓王國征服。

## 君主一覽
由居魯士二世列起。

類:波斯
學位

**學位**係高等教育機構（大學或者專科學院）頒發嘅學歷稱號，最常見嘅係學士，重有比佢低級嘅副學士，同埋比佢高級嘅碩士、博士。
## 睇埋
*文憑
學士

**學士**（，）係高等教育機構本科階段學位授予嘅學位名，話人哋係學士即係代表嗰個人讀完學士課程畢業。

唔同科目都會出唔同嘅學士，好似理學士、文學士、社會科學學士、工商管理學士。

## 睇埋
*副學士
*碩士
*博士
碩士

**碩士**係高等教育機構比較初級嘅研究生課程嘅學位稱呼，先決條件係通常係讀完學士課程，唔少碩士課程亦要求有啲工作經驗。

唔同科目都會出唔同嘅碩士，但最出名係工商管理碩士。

有啲領域，傳統上碩士其實已經係最高級，例如藝術碩士（MFA）畢業其實已經有資格教大學，但係因為叫碩士，同其他領域嘅學者一齊做研究嗰陣會被其他有博士銜頭嘅人睇低。

## 睇埋
*學士
*博士
博士

**博士**係高等教育機構比較高級嘅研究生課程嘅學位稱呼，先決條件係讀完碩士課程，又或者因為某啲成就令大學直接頒個「榮譽博士」名銜。有博士資歷嘅人，就可以用「博士」做尊稱，唔使再用「先生」、「女士」。

唔同科目都會出唔同嘅博士，但最出名係哲學博士。

有啲領域傳統上並冇博士銜頭，例如喺藝術，傳統上藝術碩士其實已經係博士級。

## 睇埋
*學士
*碩士
高等專業學院 (法國)

根據法國教育部嘅定義，「**高等專業學院**」（，直譯為「大學校」，但係同「大學」唔係同一回事）指「通過入學考試招生，並保證為學生提供高級培訓」嘅教育機構。同「大學」（）唔同嘅係，大學基本上祇受教育部領導，而公立嘅高等專業學院更多係受其他部門領導嘅。

高等專業學院主要喺法國同部份法文地區（例如摩洛哥同突尼斯）流行。

## 出名嘅高等專業學院
### 法國
*巴黎高等師範學院（École normale supérieure, rue d'Ulm à Paris）
*巴黎中央理工學院（École centrale Paris）
*國立巴黎高等礦業學校（École nationale supérieure des mines de Paris）
*巴黎歐洲高等商業學院（École supérieure de commerce de Paris, Europe）
*巴黎政治學院（Science Po Paris）
*法國國家行政學院（École nationale d'administration）
### 摩洛哥
*覓尼士國立農業學院（École nationale d'agriculture de Meknès）
*國立郵政及電訊學院（Institut national des postes et télécommunications）
*國立統計及應用經濟學學院（Institut national de statistique et d'économie appliquée）

## 參考


類:高等教育
廣州文化公園

**廣州文化公園**（）係中國廣東省廣州市嘅一間公園，喺荔灣區入面，東邊靠住人民南路；南邊靠住西堤二馬路；西邊靠住鎮安路；北邊靠住十三行路。呢間公園之前係抗日戰爭嗰時，蘿蔔頭炸落嚟嘅一個廢墟。喺1951年做過華南土特產展覽交流大會；1952年做過嶺南文化宮；直到1956年，市政府將兩園合併先至改成而家噉嘅名。呢間公園入面主要搞粵劇、講古、棋藝、燈謎、歌會同曲藝等一系列群眾性文化活動。

## 出面網頁
* 廣州文化公園官網

類:廣州公園
類:荔灣區公園
邊策

**邊策**（；；），原名**邊寧**，係中國大陸嘅男主持，吉林長春人。曾經喺2005年参加過央視節目——閃亮新主播嘅杭州賽區比賽重入埋中國內地前5。做過CCTV-6台嘅《世界電影之旅——資訊快車》嘅DJ。

## 死
佢喺2015年6月9號14點30分（UTC+8），喺北京朝陽區某個小區跌咗落樓死咗，終年32歲。後嚟朝陽區啲差佬查過呢單案，話大樓有人吸毒，喺屍檢報告發現，邊策嘅手頭有兩包冰毒同吸管，又喺血液度發現咗苯丙胺同甲基苯丙胺。應該係佢食咗冰毒之後產生幻覺，最後跌咗落樓死咗。

## 攷
*曝32岁主持人在京吸毒被朝阳群众举报 坠楼身亡 鳳凰娱乐 （2015-06-10）
*央视主持人边策被爆吸毒后坠亡 Mtime时光网 （2015-06-10）
*消息称主持人边策吸毒坠亡 被同小区吸毒者供出 搜狐新闻 （2015-06-11）
*主持人边策涉毒坠楼身亡 昔日私照阳光帅气 腾讯 （2015-06-10）
*实地探访疑似边策住所:居民不知情 确有人坠楼 網易娱乐 （2015-06-10）

策
類:吉林人
類:中國電視主持人
類:高空墮落死者
朱氏

**朱**（）係唐人姓氏，喺《百家姓》裏頭排第17位。

## 名人
*朱亥：戰國時代遊俠
*朱溫：後梁開國皇帝
*朱熹：南宋理學大師
*朱元璋：大明開國皇帝
*朱立倫：前桃園縣縣長、新北市市長、第14屆總統選舉中國國民黨候選人
*朱光潛：中國美學家
*朱德：中國政治人物同軍事家
*朱小丹：廣東省長
*朱鎔基：中國國務院總理
*朱凱婷：無綫電視藝員、2001年香港小姐季軍
*朱經緯：香港警務處警司
*朱晨麗：無綫電視藝員、2011年香港小姐冠軍
*朱幼麟：港區人大代表、香港立法會議員
*朱軍：中國電視主持人
*朱廣權：中國新聞主播
*朱耀明：香港佔中發起人
*朱牧民：美國香港民主委員會組織總監
許氏

**許**（）係唐人姓氏，喺《百家姓》裏頭排第20位。

## 名人
*許慎：東漢文字學家，《說文解字》作者
*許應騤：晚清大臣，許紹雄家族祖先
*許廣平：魯迅夫人
*許地山：中華民國作家，筆名**落華生**
*許志安：香港歌手
*許亦妮：香港藝人，前無綫電視藝員
*許廷鏗：香港歌手
*許愛周：香港船王，中建企業開山鼻祖
*許歧伯、許士芬、許世勳三兄弟：許愛周第二代子孫
*許晉強、許晉奎、許晉義、許晉廉、許晉乾、許晉亨：許愛周第三代子孫
*許建業：許愛周第四代子孫，香港網球員，許世勳嘅侄孫
*許建中、許建德兄弟：許世勳嘅孫仔、許晉乾嘅親生仔、許晉亨嘅侄仔，香港有錢人
*許章榮、許思偉兩仔爺：雅芳婷老細、太子爺
*許世友：中華人民共和國開國上將
*許智峯：香港立法會議員
*許文遠：新加坡政治人物
*許海峰：中國奧運史上第一塊金牌得主
許

**許**可以係：
*許氏，姓氏
*許昌，中國河南城市
*許國，春秋時期諸侯國
*隋末宇文化及政權嘅國號
何氏

**何**（）係唐人姓氏，喺《百家姓》裏頭排第21位。

## 名人
*何休：東漢經學家
*何晏：三國玄學家，魏晉玄學貴無派創始人
*何承天：南北朝數學家、天文學家
*何景明：大明文學家「前七子」嘅其中一位成員
*何大一：美籍華裔科學家，雞尾酒療法發明者
*何東：香港有錢人
*何鴻燊：香港有錢人，何東、何甘棠嘅侄孫
*何炳章：合和實業副主席，胡應湘嘅生意拍檔
*何俊仁、何俊麒兄弟：香港律師
*何君堯：香港立法會議員，人稱「建制戰狼」
*何韻詩：香港歌手、社運人士
*何秀蘭：香港立法會議員
*何麗全：香港無綫電視前高層
*何廣沛：香港藝人
*何炅：中國電視主持人
*何展睿：香港唱作人
*何冠昌：嘉禾電影公司三大巨頭之一
*何永昌：高級物業經理
*何偉龍：香港演員
*何寶生：香港演員
*何艷娟：香港演員
*何君誠：香港演員
*何詠恩：香港記者、言語治療師
*何沛盈：香港記者
呂氏

**呂**（）係唐人姓氏，喺《百家姓》裏頭排第22位。

## 名人
*呂不韋：秦國丞相
*呂雉：漢朝開國皇后
*呂布：東漢末年將領
*呂蒙：三國時代吳國都督
*呂留良：清代學者
*呂慧儀：香港藝人
*呂健威：香港練馬師
*呂謦煒：臺灣政治人物
*呂有慧：香港演員
*呂良偉：香港演員
*呂頌賢：香港演員
*呂晶晶：香港藝人
*呂志和：香港建築師
*呂方：香港藝人
*呂熙：香港藝人
*呂爵安：香港藝人、歌手
施氏

**施**（）係唐人姓氏，喺《百家姓》裏頭排第23位。

## 名人
*施耐庵：元末明初小說家，《水滸傳》作者
*施琅：明末清初將領
*施偉強：香港、澳門兩地資深馬主
張氏

**張**（）係漢人姓氏，喺《百家姓》裏頭排第24位。

## 名人
*張良：戰國時期韓國人
*張騫：西漢外交家
*張衡：東漢科學家
*張飛：三國蜀漢名將
*張華：西晉文學家，《博物志》作者
*張邦昌：北宋末期大臣，金朝扶植嘅傀儡皇帝
*張鎮孫：南宋末期嘅廣州狀元，抗元將領
*張三丰：元末明初道士，武當派創始人
*張居正：明朝內閣首輔
*張同敞：南明永曆朝嘅大臣
*張獻忠：明末大西政權皇帝
*張作霖：民初北洋軍奉系首領
*張學良：中華民國將領
*張弼士：資本家，張裕葡萄酒創始人
*張大千：當代畫家
*張愛玲：當代作家
*張高麗：中央政治局常委
*張震：無產階級革命家、軍事家
*張召忠：中國軍事評論家
*張廣寧：前廣州市市長
*張智霖：香港藝人
*張潤衡：1996年八仙嶺山火嘅生還者，曾參選2016年香港選舉委員會界別分組選舉
*張學友：香港樂壇四大天王之一
*張敬石、張敬山、張敬川、張敬峰四兄弟：香港商人、資深馬主，電訊數碼張氏家族成員
*張子斌、張德祥兄弟：香港商人，詩閣洋服老細
*張炳強：資深配音員，人稱「孟波」
*張炳良：前運輸及房屋局局長，外號「張良」
*張建宗：前勞工及福利局局長同前政務司司長
*張家輝：香港演員
*張莉莎：香港藝人
*張雪瑩：香港藝人
*張文采：前無線新聞記者
*張穎浚：新晉歌手
*張曳：初代木影，中國香港嬰兒，金督馳馬格。
尤氏

**尤**係唐人姓氏，喺《百家姓》裏頭排第19位。雖然喺《百家姓》排得前，但用呢個姓嘅人唔算多。

## 名人
* 尤袤：南宋詩詞四大家嘅其中一位成員
* 尢列：清末「四大寇」之一
* 尤權：中國共產黨第十九屆中央書記處書記
* 尤迪桓：前港府高官尤曾家麗嘅兒子
* 尤蔭蔭：前無綫電視藝員
* 尤敏康：東方以色列尤信寶嘅兒子，網絡歌手，港漫【古惑仔】角色之一，東方聖人，遊戲觀音
* 尤鈺盈：東方以色列尤太教創立人尤敏康嘅女兒
秦氏

**秦**係唐人姓氏，喺《百家姓》裏頭排第18位。

## 名人
*秦觀：北宋詞人
*秦檜：南宋宰相
*秦良玉：明末女將，世稱「秦忠貞」
*秦日綱：太平天國燕王
*秦啟維：香港藝人
*秦嵐：中國大陸女演員
張

**張**，唐字，原意為拉弓弦到緊，今可指：

## 狀
* 緊張

## 動
* 擴張

## 天文
* 張 (星官)，星官之一，二十八宿之一
* 張宿，張宿為首，所管星官之範疇

## 名
*張氏，姓氏之一。
**張九齡，大唐人
**張良
**張角
**張陵，張氏道教開山祖
***張天師，世代傳位承襲天師之人
*張三李四，無名之人。

## 數學
* 張量
* 擴張子
*歲數量詞，等於十年——跟喺「幾」、「三」、「四」、「五」、「六」、「七」、「八」或「九」之後；例如「三張（嘢）」代表30至39歲

## 字
* 紙之量數
郭奕芯

**郭奕芯**（，，）係香港電影演員，代表作包括《同班同學》、《鬼網》、《拳道》等。

## 生平
郭奕芯14歲簽約做模特兒，曾經用「郭嘉銘」個名參加「Yes!!全港校花校草選舉2009」，獲選「全港甜美校花」，2012年獲邀加入北京AG娛樂華人女團Angel girl，喺中國發佈會當日首唱更獲周杰倫力挺，方文山首度招收「開門弟子」，2014年同期間被邀請參與過三本寫真集。

2015年，郭奕芯簽約Royal Management並參與電影拍攝，19歲已經擔正做香港據影響力導演彭浩翔監製嘅電影《同班同學》嘅女主角。呢套電影重成為開幕電影，及亞洲未來組別競賽作品、台北金馬影展奈派克（NETPAC）單元競賽作品、斯德哥爾摩電影節競賽作品、波蘭華沙五味影展新亞洲電影單元競賽作品、香港亞洲電影投資會HAF獎，香港亞洲電影投資會愛奇藝選擇獎。不過佢之後幾個月公司都無畀過佢做任何工作。2016年改簽獨立經理人並簽埋佢公司三雅士製作繼續發展，到2018年合約完滿，成為自由身。2019年加盟英皇娛樂集團。

2017年，郭奕芯畀夏雨欽點做鬼片《鬼網》嘅女主角，同年電影《同囚》上映，裡面佢飾演香港演員關楚耀老婆。另外同年佢拍網劇《反黑》入面嘅戲份都幾重，飾演柯受良個仔嘅女朋友。2017年客串《春嬌救志明》，2018年頭客串彭浩翔監製電影《是日公映》，同拍攝《拳道》做女主角，拍檔係香港動作演員。

2018年郭奕芯拍攝《非分熟女》，同台灣影帝及視帝有對手戲。因為演技得到賞識，其後加盟英皇娛樂集團。同年參與彭浩翔導演，《春嬌與志明》班底，2019賀歲電影《恭喜八婆》。重有主演伍健雄監製嘅《女子監獄》，另外拍ViuTV電視劇《好人好姐》飾演JoJo。簽約加盟英皇娛樂後，馬上接拍《墮落花》飾演關智斌助手June，電影被選為香港亞洲電影節隆重呈現環節，重有葉念琛導演嘅《我的筍盤男友》飾演Pauline及客串電影《Baby復仇記》。佢亦獲ViuTV邀請拍2019年新節目《辣伙頭》同2020年第二季嘅《辣伙頭·開火》。2020主演電影《女子監獄》飾豆釘，同年更主持英皇娛樂頻道-冤枉娛樂《明冤暗枉補習社》綜藝節目，獲多位藝人參與做嘉賓。

其後回復自由身，2021年郭奕芯拍攝ViuTV晚吹系列新節目《戀講嘢》做主持。亦喺ViuTV新節目《七救星》節目中擔當其中一集嘉賓，節目入面因為七仙羽師傅嘅口音而畀佢叫做「郭醫生」，更做咗七仙羽師傅喺螢幕首次收嘅入室徒弟，獲賜法號「八鮮乳」。

同年郭奕芯拍攝ViuTV劇集《太平紋身店》第八、九集主角飾穎欣、拍攝網絡劇《女法醫JD》、客串電影《PTGF出租女友》、主演電影《源生罪》飾晴晴。

## 演出
### 電影

### 網絡電影

### 電視劇（[[ViuTV]]）

### 網絡電視劇

### 電視節目（[[ViuTV]]）

### 電視節目（[[無綫電視]]）

### 電台節目（[[香港商業電台]]）

### 其他節目
* 2015年：《口水多過浪花》嘉賓
* 2015年：《娛樂旗艦店》嘉賓
* 2015年：《吾係自己人》嘉賓
* 2017年：《電影男女》主持
* 2017年：《文人多說話》嘉賓
* 2018年：《A1娛樂頭》嘉賓
* 2020年：英皇娛樂頻道-冤枉娛樂《明冤暗枉補習社》主持

### 廣告
* 2015年：《Genesis Today》 - 形象大使

### 雜誌
* 2016年：《TVB 周刊》- 電影檔案
* 2016年：《U Magazine》- Special
* 2016年：《Touch Magazine》
* 2016年：《新地》- 星惜天下
* 2016年：《Milk Magazine》- 專訪
* 2016年：《新婚通信》 - 封面
* 2016年：《Ketchup Magazine》- Supreme Model
* 2017年：《明周》- 娛樂放題
* 2017年：《筍報》- 封面
* 2017年：《JET Magazine》- 二十歲之後
* 2017年：《ESQUIRE Magazine》- 名人專訪 - 抓住流星的尾巴

## 參考

## 出面網頁
*
*
*
*
*
*
陳穎祺

**陳穎祺**（英文名：**Kay Chan**，），䁥稱「翻版阿嬌」，係香港模特兒兼電影演員，香港出世。

## 簡歷
陳穎祺喺2012年中國小姐大賽（香港）晉身5強。2013年參選第十七屆國際旅遊小姐（香港），獲得最高雅小姐獎以及最具陽光氣質獎。

之後佢去咗拍電影，作品包括《賭城風雲》、《Delete愛人》、《冰封俠》。

## 演出作品
* 2012 喺Roadshow 拍攝 i pro美容宣傳片
* 2012 香港人網電台嘉賓
* 2012 《黑色喜劇》電影特約演員
* 2013 《賭城風雲》電影特約演員
* 2013 《Delete愛人》電影特約演員
* 2013 《冰封俠》電影特約演員
* 2014 Mango 時裝品牌 Fitting Girl
* 2014 足球節目電台嘉賓
* 2014 匯豐銀行平面硬照
* 2014 菲律賓賭場平面硬照
* 2014 1pm Wedding 平面硬照
* 2014 都市閒情化妝模特兒
* 2015 第五屆全港運動會中西區代表團誓師儀式司儀
* 2015 獅子會303區表演嘉賓
* 2015 La Belle 泳衣 Collection Catalog 平面硬照

## 獎項同提名
### 選美獎項

## 參考

*E Cup陳穎祺巨胸引注目 東方曰報
*陳穎祺家族遺傳E Cup身材  雅虎香港
*陳穎祺教你Keep出S身型 東網baby
* E Cup阿嬌」陳穎祺 公開求偶 太陽曰報

## 出面網頁
*個人Facebook網站
*個人專頁facebook網站
*個人Instagram
馬楚嵐

**馬楚嵐**（**Nina Ma**，前名**Lynn Ma**，）係香港模特兒，2013年初出道時畀傳媒叫「嫩版張美妮」，到2015年就畀傳媒叫「嫩口周海媚」。佢2014年亦參加過香港有線電視節目《十萬蚊港女大翻身》。

## 演出
### 電影
*2014年：《金雞SSS》
*2014年：《單身男女2》
*2016年：《我老婆係明星》 飾 青樓妓女

## 參考

## 出面網頁
*
吳婕妤

**吳婕妤**（，）係香港模特兒，湖南出世，2013年曾經同另一模特兒艾美琦夾埋組合AD2，但因為太過出位惹人反感，所以最後拆夥。另外，佢亦承認自己曾經到韓國整容。

## 演出
### 電影
*2013年：《喜愛夜蒲》

### 寫真集
*2014年：《ULTRAHEAVY TASTE》
莊韻澄

**莊韻澄**（，**Xenia Chong**，），前藝名**莊端兒**，係香港女藝人，2013-15年度香港珠寶小姐季軍同最親善小姐。2018年佢憑加入杜汶澤開設嘅網上頻道「杜汶澤喱騷」做主播而出名。

## 簡歷
莊韻澄屋企喺澳洲，亦喺澳洲墨爾本大學拎咗經濟學學士學位。佢細個喺香港德貞小學上午校讀書，1991年讀到四年班就轉讀嘉諾撒培德學校。1993年開始讀，1998年中五畢業。

2014年，莊韻澄同歌手張致恒戀情曝光，開始多人識。

2016年，莊韻澄以35歲嘅年紀推出頭一本寫真集《As She Was Born》，同年佢同男友張致恒分手，又同佢經理人公司星韜娛樂提出解約。

2018年，莊韻澄獲杜汶澤賞識，請佢入自己開設嘅網上頻道「杜汶澤喱騷」做主播，皆因佢身材勁，所以吸引到唔少網民點擊。

2020年7月，莊端兒喺社交網站話改名做莊韻澄。

## 演出
### 電視劇（ViuTV）
*2020年：《好人好姐》飾 皇后（第15集）
*2025年：《弊傢伙！我要去祓魔》飾 陳丹心

### 電影
*2019年：《如珠如寶》 飾 波波姐
*未播：《男神訓練營》
*2021年：《再見·女人街》
*未播：《墮落花 The Fallen》

### 電視節目（ViuTV）
*2019年：《Good Night Show 發洩擂台》— 第33集參賽者
*2019年：《女學生吹水班》— 嘉賓
*2020年：《Show肌》— 主持
*2020年：《吃掉前男友》— 主持
*2020年：《點擺》— 第1集嘉賓主持
*2021年：《調查男女》— 第13集嘉賓
*2021年：《囝囝女女730》— 第36嘉賓
*2023年：《廚神奶奶是你媽》— 參賽者
*2025年：《總有一瓣喺左近》— 第388集嘉賓
*2025年：《GG家長指引》— 第31-32集嘉賓
*2025年：《我想身體健康》— 第90集嘉賓

### 電視節目（HOY TV）
*2023年：《我要做車手》— 參賽者

### 電台節目
*2016年：香港商業電台《公子會》— 7月30號嘉賓
*2019年：香港商業電台《公子會》— 1月19號嘉賓
*2020年5月25號到6月5號：香港電台第二台 C Hing 祠堂 — 暫代張俊浩（阿一）做主持

### 微電影
*娃娃
*阿鴻小吃
*愛情真人SHOW
*心聲
*不宅手段
*給爸爸的清單

### 廣告
*Canon「FlexWorkflow 流程管理方案」

### 寫真集
*2016年：《As She Was Born》

## 參考

## 出面網頁
*
*
*星韜娛樂：莊端兒
戴夢夢

**戴夢夢**（英文名：**Renee Tai**，）係香港女歌手，細路時期做過童星，幫亞洲電視拍劇，2003年加入樂壇，到2011年轉行做藝員經理人。

到2015年，戴夢夢曾經佢同已經有老婆嘅太極樂隊鼓手朱翰博戀情曝光，令好多人關注，但係喺2021年10月18號，佢在社交網宣布與圈外人Kyle結婚，婚期定在同年11月。

## 專輯
# Dreams Come True (戴夢夢專輯)
# I Like Dreamin' (戴夢夢專輯)
# Self Love
# Guardian Of Love

## 演出

### 電視節目（ViuTV）
*2022年：《娛論潮》 第26集嘉賓
吊碑井

**吊碑井**（），又叫**福泉井**（），係中國廣東省廣州市嘅一個古蹟，喺越秀區六榕路61號門口附近。呢個井係一個宋朝名井，又係廣州九大名井之一。2002年9月俾市政府列為登記保護文物，2015年定爲市文物保護單位。

## 結構
呢個井用咗好似嚿碑嘅紅砂岩石嚟整，所以成個井睇落去係紅色。其中上半部分喺井邊，下半部分斜掛喺水入面。個井幾大下，好似有嚿石碑吊喺水上邊噉。井口直徑35公分，井深大概7米，水味比較正。

## 古仔
傳說話呢個泉比較清甜，引咗好多白鶴同蝙蝠過嚟，而白鶴係仙禽，蝙蝠就代表福氣。百姓希望藉噉滋潤萬物嚟造福一方。

## 攷
* 吊碑井的傳說 中國評論新聞網 （2007-03-22）
* 著名说书人颜志图讲六榕街、旧南海故事 網易亚运 （2009-04-21）
薛永清

**薛永清**（；）係一位公安局嘅黨委副書記同政委，河北省滄州市吳橋縣人。佢1989年8月開始參加公安工作，重做咗肅寧縣公安局嘅黨委副書記同政委。重攞過河北省同滄州市嘅優秀人民警察，河北省新長征突擊手同全國經偵系統先進個人嘅獎，重係河北省經偵專家，攞過個人三等功2次。

2015年6月9號凌晨，薛永清喺處理緊肅寧縣嘅特大槍擊案嗰陣俾犯罪分子開槍殺死咗，終年48歲。喺佢死咗之後，中華人民共和國人力資源同社會保障部、公安部將薛永清定為全國公安系統一級英模，河北省委同省政府重將佢定為人民衛士同烈士。

## 有關
* 袁帥 (刑警)

## 攷
* 薛永清袁帅同志追悼会举行　薛永清被追授一级英模 火狐中文网 （2015-06-12）
* 公安部领导赴肃宁慰问牺牲民警家属 新京报网 （2015-06-11）

類:河北人
類:薛氏
類:見義勇為人物
袁帥 (河北)

**袁帥**（；）係一位公安局嘅輔警，河北省滄州市人。佢2004年開始參加公安工作，曾經喺罪案現場捉咗好多次犯罪嫌疑人，重有次同犯罪嫌疑人打架嗰陣受咗傷。

2015年6月9號凌晨，袁帥喺處理緊肅寧縣嘅特大槍擊案嗰陣俾犯罪分子開槍殺死咗，終年34歲。喺佢死咗之後，中華人民共和國人力資源同社會保障部、公安部將袁帥定為人民衛士同烈士，同時俾肅寧縣委定佢做中國共產黨員。

## 有關
* 薛永清

## 攷
* 薛永清袁帅同志追悼会举行　薛永清被追授一级英模 火狐中文网 （2015-06-12）
* 公安部领导赴肃宁慰问牺牲民警家属 新京报网 （2015-06-11）

類:河北人
類:袁氏
類:見義勇為人物
廣州市第八人民醫院

**廣州市第八人民醫院**（）係中國廣東省廣州市嘅一間專門負責醫傳染病同肝病嘅市級醫院，同時重係華南地區最大嘅傳染病專科醫院、中國國家肝病、愛滋病嘅臨床藥物試驗基地，衛生部愛滋病臨床醫師培訓基地；甚至係廣州醫科大學非直屬附屬醫院、中山大學、南方醫科大學、廣東藥學院等高等醫學院校嘅教學醫院、同時又係廣東省愛滋病診療品質控制中心。呢間醫院喺1921年成立，有2個院區。

## 兩個院區嘅詳細位置
*東風院區：越秀區東風東路627號
*嘉禾院區：白雲區嘉禾村集賢莊附近

## 史
1921年11月，呢間醫院喺而家嘅小北地區嘅象崗頂度開辦，嗰時嗌「市立傳染病醫院」。1935年，又喺盤福路起咗間新院區，1936年1月1號改名做「市立隔離醫院」，但喺1945年10月1號就改返舊名。1949年，佢同嗰時嘅方便醫院合併咗。

喺1951年12月，廣州市政府接咗華英醫院之後將方便醫院等一系列醫院嘅傳染科加咗入嚟，組成廣州市立傳染病醫院。到咗1955年又改名做「廣州市傳染病醫院」，後嚟喺文革受到破四舊浪潮影響，1969年改名做「廣州市第八人民醫院」。雖然喺1973年又改名做「廣州市傳染病醫院」，但1994年8月又打回頭。

喺2002年8月醫院成立咗肝病醫院，喺2010年10月10號重喺嘉禾村搞咗間醫院。

## 出面網頁
* 广州市第八人民医院官网

類:廣州醫院

類:廣州市白雲區
路易斯·菲聶皮·史高拉利

**路易斯·菲聶皮·史高拉利**（；；），巴西嗰邊叫**菲利砲**（），英文界又叫**菲爾·史高拿利**（）或**大菲爾**（），廣州媒體一般簡稱做**史高拿利 **，香港媒體一般簡稱做**史高拉利**，係巴西嘅一位足球教練，曾經帶過巴西隊攞過2002年FIFA世界盃冠軍同2013年洲際國家盃冠軍。而家係廣州恆大淘寶足球會嘅主教練。

## 出面網頁
* 
* 
* Luiz Felipe Scolari profile at Soccerway

類:巴西足球員
類:南大河州人
類:足球教練
袁帥

**袁帥**可以係：
* 袁帥 (河北)（1981~2015），中國刑警，河北滄州人
* 袁帥 (廣州)（1988~），2010年快樂男聲澳洲賽區亞軍
* 袁帥 (星加坡)（1982~），星加坡藝人
袁帥 (廣州)

**袁帥**（；；）係澳洲嘅一位華裔歌手，喺廣東廣州出世。由於佢個樣生得似韓紅，所以佢俾歌迷話成「男版韓紅」。

## 生平
袁帥喺1988年10月7號出世喺廣州，5歲嗰時就學唱歌。喺2004年嘅廣州百事新星歌唱大賽入面攞咗最佳人氣獎，2006年搬咗去澳洲墨爾本住，喺2007年，佢唱咗一首韓紅整嘅《那片海》歌曲而攞咗墨爾本華人新秀歌手賽嘅季軍，甚至喺2008年做咗梁靜茹墨爾本演唱會嘅演唱嘉賓。喺2010年嘅快樂男聲澳洲賽區入面重攞埋亞軍。

## 攷
* 2010快乐男声澳洲唱区20强选手：袁帅 金鹰网 （2010-05-07）

類:袁氏
類:澳洲華人
類:華語歌手
壞賬

**壞賬**，又叫做**呆賬**或**呆壞賬**，指債主由於自身嘅原因（例如破產或者公司清盤）而還唔起嘅債務。唔同行業對壞賬嘅定義略有唔同。

會計業嘅習慣係：祇要預計到壞賬可能出現，就應該將壞賬嘅全額由收入道扣除，或者加入支出裡面。

## 參考
英皇官式壽辰

**英皇官式壽辰**（）係英聯邦王國嘅公眾假期，紀念英國國王嘅生辰，但係日子並唔係國王真正嘅生日。當英國國君係女人，呢日就會叫**英女皇官式壽辰**（）。喺英國，而家英王壽辰會喺6月第一、第二或者第三個禮拜六。

喺加拿大，愛德華七世同伊利沙伯二世在位期間，同維多利亞日都重叠咗，亦即係加拿大嘅係喺5月而唔係6月， 但係好少人會用 ｢英王壽辰｣ 或者 ｢英女王壽辰｣ 嘅叫法，2023年5月12號，加拿大總督宣佈查理斯三世在位期間兩日繼續重叠。

## 攷
黃子悅

**黃子悅**（，），係香港民主派女政治人，前學民思潮發言人，曾經喺2014年雨傘革命絕食118個鐘而出名，2015年5月開始做學民思潮發言人，學民解散後做咗教育實驗學社成員。佢而家喺香港嶺南大學讀緊視覺研究，2017-18學年曾經因為精神健康問題休學一年。2019年畀香港警察起訴暴動罪，指控佢11月18號喺油麻地彌敦道近窩打老道交界參加暴動。

2020年，佢夥拍屯門社區網絡成員張可森參選第7屆香港立法會選舉嘅新界西選區地區直選，但選舉最後搞唔成。

## 參考
月季

**月季**（），花一種，係灌木，或係藤木，又寫**月瑰**、**月瑰花**。生物而言，歸薔薇科薔薇屬，拉丁學名**'。原產地於[[中國]][[華中]]地區，而家喺全球好多國家地區都可以搵到。

英文稱之為**monthly rose**，[[月月]][[玫瑰]]之意。皆因月季又叫**月月紅**、**月月花'''。

## 形態
佢嘅枝葉都好光滑，冇毛，但有皮刺。花比較大，尤其係花瓣，一般都係闊而厚，而且開咗花之後連續10個月都唔會謝，花味都幾清香下；而開花都係以k＝5n（n∈Z+）嘅數量，而且雄蕊比較多，都生喺凹咗落去嘅花托嗰度；花色一般係紅、白、綠、黃、紫、灑金等色。而開花期係每年2~12月。

## 適應能力
呢種植物嘅適應能力都好犀利下，重可以淨化環境。

## 用途
呢種植物成日用嚟做公園、學校、名勝同醫院、機關嘅盆栽、甚至用嚟做佈置花壇、花帶、花徑、花籬、花牆同盆栽、插花材料。

### 藥用價值

月季嘅根、葉、花都可以做藥，有活血消腫、消炎解毒嘅功效。

## 分類
月季喺園藝嚟講可以分成9類：
*中國月季
*微型月季
*十姊妹月季
*多花月季
*特大多花月季
*單花月季
*單花大型月季
*藤木月季
*樹形月季
*野生月季
其中十姊妹品種最多，一樖可以開超過50朵花，而且四季都有花。而單花大型月季嘅花最大，每朵花嘅直徑有20cm，而且顏色比較靚兼花瓣比較大。呢兩種花都有好濃嘅香味。

## 文化
### 中國內地嘅市花
喺中國內地嘅天津、西安、大連、鄭州、威海、南昌、衡陽、常州、宜昌、焦作、商丘、平頂山等城市都攞咗佢做市花。

### 圖案
而家喺世界各個國家嘅銀仔、膊頭章、印章、徽章、旗幟、建築都可以搵到月季嘅圖案。

### 基督教花
基督教嗰邊曾經攞咗佢嘅花做教花。

### 花名歌謠
喺中國內地嘅古詩文化入面，宋朝詩人楊萬里寫嘅臘前月季就寫咗「只到花無十日紅，此花五日不春風。」嘅名句，話明月季嘅花期比較長。

## 玫瑰同月季嘅區分
玫瑰同月季經常俾人搞亂，因為植物嘅樣相類似。雖然係噉，兩者實情差別幾大。

月季同玫瑰之所以俾人成日搞亂，係因為佢哋兩個喺英文都喺嗌「rose」。大概係民國時期，好多文學翻譯都係講中國傳統品種嘅Rose嗌返月季，而西方嘅Rose翻譯成佢嘅所屬名——玫瑰。但喺園藝角度嚟講，現代月季同古老月季、傳統月季都係三個唔同品種，同玫瑰無關。

## 相

## 註

## 有關嘅書
* 中国少年儿童百科全书 自然·环境 第417——418页　浙江教育出版社 ISBN 7-5338-1946-2/G·1942

## 出面網頁

* 月季   中国数字植物标本馆
* 月季 Yueji 藥用植物圖像數據庫 (香港浸會大學中醫藥學院)
* 月季花 Yuejihua 中藥材圖像數據庫 (香港浸會大學中醫藥學院)
* 月季花 Yue Ji Hua 中藥標本數據庫 (香港浸會大學中醫藥學院)
* 月季 爱养花
* 月季花的功效与作用 中华康网

類:薔薇屬
類:半常綠半落葉植物
類:灌木
類:藤木
類:花卉
類:香花樹種
類:藥用植物
類:淨化環境植物
類:綠籬植物
保羅萊恩

**保羅萊恩**（，），香港傳媒慣用普通話譯名**瑞安**，係美國政治人、共和黨員，1999年開始做威斯康星州眾議員。佢亦係2012年美國總統選舉共和黨副總統候選人，但最後輸咗。
華堅·山齊士·羅德列基斯

**華堅·山齊士·羅德列基斯**（；，；），簡稱**華堅**（；），香港傳媒普遍譯做**祖亞昆**，係西班牙足球員，打翼鋒。

華堅出身皇家畢迪斯青年軍，1999年升上皇家畢迪斯B隊，2000年再升上皇家畢迪斯一隊。佢先後喺2006同埋2011年轉投華倫西亞同埋馬拉加。2013年祖亞昆轉投意大利甲組聯賽球會費倫天拿。

2002至2007年，華堅代表西班牙國家隊打過超過50場國際賽。

## 註


## 出面網頁
*FIFA Player Statistics: 祖亞昆 - FIFA.com
楊光 (香港)

**楊光**（），係香港左派工會香港工會聯合會嘅前會長，喺1967年嘅六七暴動組織同策劃一連串暗殺同放炸彈嘅暴動活動，當中最出名係涉嫌指使殺害香港商業電台節目主持林彬，到九七回歸之後，喺2001年獲香港特別行政區政府頒授大紫荊勳章。

佢仲係第四屆、五屆、六屆全國人大代表，第七屆、八屆、九屆全國政協委員。
喬石

**喬石**（；；），原名**蔣志彤**（；），係中國共產黨嘅優秀黨員、共產主義戰士、無產階級革命家、政治人，做過中國共產黨第十三屆、十四屆中央政治局常委，中央紀律檢查委員會書記，第八屆全國人民代表大會常務委員會委員長。浙江定海縣（而家係浙江省舟山市定海區）人。佢最葳蕤嗰次係1986同1987年，分別做過國務院副總理同中紀委書記。

## 生平
喬石喺1924年12月喺上海出世，之後無耐返咗去浙江定海。16歲就參加工作，1940年8月入埋共產黨。
*1940~1945年做過上海南方中學（而家係上海市敬業中學）、光華附中嘅地下黨支部委員、書記同上海嘅地下黨中學區委幹事。甚至喺華東聯合大學文學系同淮南華中局城工部調訓班學過嘢。
*1945~1949年做過上海地下黨學委中學區委組織委員同總交通、新市區委副書記、中學分委副書記兼組織委員、上海同濟大學地下黨總支書記同上海市北一區學委書記。
*1949~1954年去咗浙江杭州度做咗市委青委宣傳部長、組織部長、市委青委書記，中共中央華東局青委統戰部副部長。
*1954~1962年做過鞍山鋼鐵建設公司工程技術處副處長、酒泉鋼鐵公司設計院院長同鋼鐵研究院院長，酒泉鋼鐵公司陝西工程管理處嘅黨委書記。
*1962~1963年重去過中央高級黨校理論班度學嘢。
*1963~1982年做過中共中央對外聯絡部研究員、副局長，局長同副部長。
*1982~1983年期間分別做過中共中央對外聯絡部部長，中共中央書記處候補書記、中共中央辦公廳主任，中共中央組織部部長、中共中央書記處書記、 中央政法委員會書記。
*1985年~1998年5月期間，做過中央保密委員會主任。
*1989年做過中共中央黨校校長。
*1991年做過中央社會治安綜合治理委員會主任。
*1993年3月27號~1998年3月16號做過第八屆全國人大常委會委員長。
*1996年4月，俾古巴夏灣拿市政府讚佢係「夏灣拿嘅榮譽市民」。重攞埋列芝拿大學嘅法學博士學位。

喺2015年6月14號07點18分，佢因為病冇得醫死咗，終年90歲。

## 攷
* 乔石同志逝世享年91岁 新华广东 （2015-06-14）
* 原中共中央政治局常委乔石逝世 腾讯 （2015-06-14）

石
類:浙江人
類:中華人民共和國國務院副總理
佛山新廣場

**佛山新廣場**係中華人民共和國佛山嘅一座已經拆徂嘅多用途體育場，位於祖廟路同人民路嘅交界。

## 歷史

1990年，為徂舉辦第一屆女子足球世界杯，佛山市政府決定將當時祖廟路同人民路交界處嗰座球場改建成一座符合國際標準嘅體育場。新廣場喺1991年10月竣工，之後唔單止舉辦徂第一屆女子足球世界杯嘅賽事，重舉辦徂好多其他賽事、演唱會同活動。唔舉辦活動嘅時候，新廣場會喺朝早5點半到9點開放畀市民晨運。新廣場喺2007年拆徂。

### 舉辦過嘅重大活動
*1991年FIFA女子世界盃
*第一屆國際女子足球邀請賽
*亞洲俱樂部冠軍杯足球賽
*中國女足對俄羅斯女足嘅熱身賽
*許冠傑2005年「繼續微笑會歌神」巡迴演唱會佛山站
*左麟右李2003年巡迴演唱會佛山站
*佛山市「五∙一」大長跑

## 參考


類:拆咗嘅建築物
類:佛山建築
陳楠

**陳楠**可以係：

* 陳楠 (道士)，大宋道士
* 陳楠 (籃球員)，退役中國女籃球員
* 陳楠 (演員)，中國演員，2012年出道
創業年代

**創業年代**（；），喺中國嘅北話地區成日叫**溫州一家人**（，），係由浙江廣播電視集團、浙江影視集團、北京歌亮傳媒有限公司、山東電影電視劇製作中心、北京五星傳奇文化傳媒有限公司、溫州廣播電視傳媒集團、中央電視台負責一齊整嘅電視劇，一共有36集。

佢係工農商三部曲推出嘅第二部戲，入面講嘅係從溫州嘅普通家人嘅創業史，講清喺改革開放呢30年嚟嘅歷程。入面圍繞溫州人周萬順一家嘅命運而濃縮咗溫州人喺改革開放30幾年嚟嘅創業奮鬥歷程。

## 劇情
故事發生喺1981年嘅中國浙江瑞安，一個普通農民家庭，阿雨（13歲）上課嗰時聽到表舅阿斌從意大利返嚟，周萬順先至決定將13歲嘅女——阿雨同佢表舅父去咗意大利返學，重將自己嘅舊屋賣埋，帶埋老婆——趙銀花同16歲嘅仔麥狗去咗溫州，開始拾荒。

而三位就從整紐扣、賣鞋，最後行到陝北挖油井嗰步，經歷咗好多次肥佬同俾人整蠱，最後先至轉成現代企業。而阿雨從個13歲嘅女仔讀書同打工開始，最後變成跨國企業嘅老細同意大利嘅中國海外商人代表。

## 劇中俚語
*出外靠朋友。
*出口轉內銷。

## 出鏡演員

* 苗克…………棠梨頭
* 韓富力…………李躍進
* 董照…………金縣長
* 袁廣成…………牟八爺
* 管越…………隗隊長
* 陳樹青…………講課佬
* 錢漪…………趙長巍
* 金豐…………劉小莉
* 党愛民…………齊老師
* 張乃華…………大蓋帽
* 石楊…………趙大明

## 有關
呢部片為咗真實還原溫州商人嘅創業傳奇，特登喺開拍嗰時（從2011年9月28號開始），連續去咗中法意俄四個國家，攞咗15個景。

## 獎項
* 團　體－－飛天獎一等獎
* 李立群 －－第二屆《亞洲彩虹獎》最佳男主角獎
* 靳　東 －－第二屆《亞洲彩虹獎》最佳男配角獎

## 註

類:中國電視劇
旅人蕉

**旅人蕉**（；學名：**）係旅人蕉科旅人蕉屬嘅常綠草本植物，原產地喺馬達加斯加，而家喺全世界嘅熱帶雨林地區都可以搵到。佢既係一種幾有熱帶風光嘅觀景植物，又係地球最大嘅草本植物。

## 形態
成樖嘢話似棕櫚又唔似，話似香蕉又唔似噉，一般有5~6米高，最高可以去到30米。而佢嘅葉排列莖頂，排成2行，好似把芭蕉扇噉。而佢嘅葉片係長2m，闊65cm嘅橢圓形，好似啲蕉葉噉。而佢嘅花係聚傘花序，一般生喺樹杈嗰度，入面有5~12朵花。萼片好似啲披針噉；而花瓣同萼片個樣差唔多，就係中間嗰嚿比較幼。而佢嘅果喺開裂嗰時係3瓣品種，好似啲香蕉噉；啲核個樣好似個藍綠色嘅腎噉，長10~12cm，闊7~8mm。

## 適應環境
呢種植物一般生喺高溫多濕嘅氣候。都幾禁有陽光嘅環境，一般要喺15~30℃環境入面生，重要喺晚黑嗰時，溫度唔可以低過8℃。

## 用途
呢種植物可以用嚟做綠籬植物、觀景植物同庭院植物。另外佢嘅果可以用嚟食。由於佢嘅葉基儲咗好多清水，所以可以做熱帶沙漠旅遊時用嘅清涼飲料。

## 相

## 有關嘅書
* 地球的肺——植物 第114页　　ISBN 9-787-5087-3801-7

## 出面網頁

* 旅人蕉 認識植物
* 旅人蕉 公務人力發展中心
* 旅人蕉 百花门

類:旅人蕉屬
類:四季常綠植物
類:草本植物
類:生果
類:植物之最
類:綠籬植物
梅花 (啤牌)

**梅花**（ ♣ ）係西方啤牌四種圖形之一，一般版本共13隻梅花牌：♣A,♣2,♣3,♣4,♣5,♣6,♣7,♣8,♣9,♣10,♣J,♣Q,♣K。
階磚 (啤牌)

**階磚**（ ♦ ）係西方啤牌四種圖形之一，一般版本共13隻階磚牌：♦A,♦2,♦3,♦4,♦5,♦6,♦7,♦8,♦9,♦10,♦J,♦Q,♦K。
禺東西路

**禺東西路**（）係中國廣東省廣州市嘅一條主幹道，喺天河區入面。成條馬路西北-東南走向，西南邊從先烈東路同廣州大道中、廣州大道北嘅交界開始，一直向東北去到興華路同廣汕公路嘅交界嗰頭。

## 概要
全長1.3公里，闊48米，雙向8車道。其中廣園東路口以東北有條高架橋經過。

## 史
其實好耐之前就冇呢條馬路，直到1932年先至整咗條馬路出嚟，嗰時重係一條長660m，闊9m嘅泥路。後嚟先至將條路延長到增城中心。直到1970年代中葉，條馬路正式整成水泥路。喺1998年，廣州市政府又將條馬路整闊咗，變成而家嘅雙向8車道。而上面有高架橋係2002年嘅事。

## 經過嘅道路
呢度啲路順序係從西南去到東北嚟排嘅，其中**加粗**咗嘅字係主幹道：
***[[先烈路 (廣州)|先烈東路]]**、**[[廣州大道|廣州大道中]]**、**廣州大道北**
***[[廣園路 (廣州)|廣園東路]]**
***[[廣園快速路]]**、**[[瘦狗嶺路]]**
***[[興華路 (廣州)|興華路]]**、****

## 註
廣州陽光酒店

**廣州陽光酒店**（；）係中國廣東省廣州市嘅一間白金五星級酒店。喺天河區黃埔大道中199號。

## 設計、逳手同落成時間
呢間大廈係由中油陽光物業管理有限公司嚟負責設計，喺2007年8月由廣州合眾源建築技術發展有限公司負責開始喐手起，直到2010年12月先至起好。2011年8月1號開業。

## 性質
*高度：180.1米
*樓層：41層樓
*建築面積：36000m²

## 酒店嘅設施
廣州陽光酒店 入面有320間客房（包括套房）、20間餐廳同埋17間會議室。

## 附近嘅交通
*巴士：
*:員村站

## 註
超級馬利奧-未知世界

**超級馬利奧-未知世界**（；，簡稱**SMX**）係由中國內地網友gsksoft整嘅一部超級馬利奧嘅。同永遠嘅馬利奧一樣，有關卡編輯器，既可以自己整地圖畀人哋玩，又可以玩人哋整嘅地圖都得。

## 超級馬利奧-未知世界同永遠嘅馬利奧遊戲區分
雖然超級馬利奧-未知世界同永遠嘅馬利奧嘅遊戲界面差唔多，但唔同嘅係關卡編輯器嗰度同程序設計。超級馬利奧-未知世界遊戲可以喺地圖編輯器入面加自己整嘅相同音樂嚟襯嗮成個場景同喺地圖入面用脚本實驗好多發生嘅事。呢啲喺永遠嘅馬利奧入面未出現過嘅。而超級馬利奧-未知世界係用VB嚟整嘅，遊戲曬士唔計地圖在內，先至得2~3M到。

## 出面網頁
*开发者官网
*游戏官网

類:冒險遊戲
孫中山讀書治事處紀念碑

係中國廣東省廣州市嘅一嚿民國紀念碑，喺越秀山南門嘅百步梯半山腰嗰頭。呢嚿紀念碑係之前孫中山同宋慶齡住過嘅粵秀樓。喺2002年9月俾市政府列為市登記保護文物單位。

## 主要紀念對象
喺1921年，由於孫中山喺廣州做咗非常大總統，加上總統府就喺而家中山紀念堂嗰邊，結果佢同老婆宋慶齡一齊住咗喺越秀山上邊。到咗1922年6月，陳炯明發動叛變將粵秀樓炸咗。但喺1930年6月，廣州嘅中山紀念堂建築管理委員會喺粵秀樓嘅遺址度整咗個「孫先生讀書治事處」紀念碑嚟紀念孫中山。

## 連出去
* 孙中山读书治事处纪念碑 廣州圖書館

類:廣州紀念碑

類:越秀山
紅心

**紅心**（， ♥ ）係西方啤牌四種圖形之一，又叫，一般版本共13隻紅心牌：♥A,♥2,♥3,♥4,♥5,♥6,♥7,♥8,♥9,♥10,♥J,♥Q,♥K。

## 參考

## 睇埋
*心形符號
胡椒科

**胡椒科**（；學名：**）係胡椒目屬下嘅一個科，下面有8~9個屬，3600個品種。

呢種植物嘅規律係灌木、藤木或肉質草本植物，成日都有埐辣味。

## 分類

## 有關嘅書
* 药用植物学 第251页 人民卫生出版社　　ISBN 978-7-117-15869-5

## 出面網頁
* 胡椒科 
* 北美植物入面嘅胡椒科
* 中国植物入面嘅胡椒科 
* NCBI分类入面嘅胡椒科
* CSDL入面嘅胡椒科

類:植物科名
安娜·麗塔·德皮亞諾

**安娜．麗塔．德皮亞諾**（，）係意大利一位戲劇同電影演員。

## 出面網頁

*

類:意大利女演員
金鳳

**金鳳**可以係：
*金合歡，豆科金合歡屬植物
*金鳳 (銀川)，中國寧夏銀川一個區
*金鳳米，香港一個泰國米牌子
*金鳳大餐廳，香港老牌西餐廳
油桐

**油桐**（；學名：**'），第個名係**光桐**（）、**三年桐'''（），係大戟科油桐屬嘅一種落葉喬木。原產地喺中國嘅華中地區，長江流域附近，佢係中國內地四大木本油料樹嘅其中一種。呢種植物喺中國內地嚟講，至少有成千年嘅栽培史。

## 形態
呢種植物一般比較矮，樹齡比較短，但係公乸唔同樹；莖部有紫紅色嘅條紋；佢嘅花嘅聚傘花序，花瓣係白色，一般喺4月開花，5月結果。佢嘅果一般喺10月先至熟，而且連續20~30年都有果出。而佢榨出嚟嘅油叫桐油，一般係金黃或啡黃色，有光澤嘅乾性油。

## 用途
油桐榨出嚟嘅油係唔食得嘅，因為佢嘅毒性比較犀利，但可以做工業用油，一般用喺整油漆、塑料、電器、人造橡膠、人造皮革、人造機油、油墨等製造業。
### 藥用價值

油桐嘅根、葉、花、籽、甚至榨出嘅油都可以做藥。有以下呢啲功效：

## 栽培史
油桐之所以有成千年嘅栽培史，係因為早喺唐朝嗰時，陳藏器寫嘅《本草拾遺》講咗「罌子桐生山中，樹似梧桐。」同埋其它記低咗同油桐有關栽培同利用史嘅書。唐宋之後，喺中國內地嘅南方山區種得比較多。雖然話湖南宜章從古代開始，就有種油桐嘅講法，但根據種植户話之前佢哋種嘅係光皮桐，而家佢哋種嘅係千年桐。同光皮桐差咗好遠。而呢種植物直到1880年之後先至傳到國外。

## 毒性
油桐嘅葉、樹皮、籽、根都有毒，尤其係籽最犀利。而佢嘅有毒成分係桐子酸同異桐子酸，呢啲酸會損害肝同腎。

## 註

## 有關嘅書
* 中国少年儿童百科全书 自然·环境 第399页　浙江教育出版社 ISBN·7-5338-1946-2/G·1942

## 出面網頁
* 油桐 中国花卉网
* 油桐 認識植物
* 製油的原料 桐油的原料---油桐 臺中市沙鹿區深波圖書館
* 三年桐 荒野保護協會新竹分會
* 油桐, Youtong 藥用植物圖像數據庫 (香港浸會大學中醫藥學院) 

類:油桐屬
類:落葉植物
類:喬木
類:植物油庫
類:藥用植物
類:有毒植物
鄭仁雅

**鄭仁雅**（；；）係大韓民國嘅一位女演員兼模特兒，曾經喺2008年，因為喺MBC電視台影過《可可島嘅秘密》先至俾人知。

喺2015年6月13號，佢喺全羅南道做跳傘訓練嗰時遇天氣突變而跌咗落湖浸死咗，終年35歲。而佢嘅屍體喺佢死咗之後嘅5日（2015年6月18號）先至俾救援隊員發現。

## 攷
* 韩女星跳伞训练时出意外 失踪3日后尸体被发现 火狐中文网 （2015-06-17）
* '크크섬의 비밀' 정인아 스카이다이빙 사고 참변…육지 대신 수면 착지 익사 추정 chosun.com (스포츠조선 에서 옮겨진) （2015.06.17）

類:韓國模特兒
第24屆土耳其國會選舉

**第24屆土耳其國會選舉**喺2015年6月7號舉行。

結果係總統埃爾多安領導嘅正義與發展黨冇咗國會大多數議席嘅優勢，可能要拉攏其他政黨嚟聯合執政。 

## 背景
埃爾多安從2003年上台做總理，領導土耳其十幾年，2014年佢由總理轉做總統之後就積極推動修改憲法，畀總統更多權力。但係佢領導嘅正義與發展黨，呢幾年牽涉好多單貪腐醜聞、國家經濟疲弱，兩年前又大力打壓反政府示威，都令執政黨形象轉差。

## 結果

## 選後
### 總理
總理達武特奧盧話，接受選民選擇，又話會採取所有方法嚟避免損害國家政局穩定。  

### 正義與發展黨
正義與發展黨嘅支持者，慶祝喺選舉中保住第一大黨地位。但係今次嘅選舉結果對執政黨嚟講唔係好理想。正義與發展黨得票率約百分之四十一，係十三年嚟首次冇咗國會過半數議席嘅優勢，相信要同其他政黨組成聯合政府。

### 人民民主黨
正義與發展黨出奇失利嘅其中一個原因，係親庫爾德族嘅人民民主黨表現比較好，得票百分之十一，超過百分之十嘅贏出門檻，首次躋身國會。但係人民民主黨已經講明，唔會同正義與發展黨合組聯合政府。

### 共和人民黨
至於得票第二多，主要反對黨共和人民黨，選前已經講明唔會同正義與發展黨結盟，共和人民黨主席話，投票結果顯示，選民話唔要總統埃爾多安推動建立嘅總統制。 

## 分析
有分析認為，正義與發展黨今次選舉失利，將會粉碎埃爾多安諗住修改憲法，將土耳其從議會制轉為總統制嘅夢想。親庫爾德族嘅人民民主黨堀起，亦顯示出庫德族嘅民族主義，將會令到土耳其政局更加走向兩極化。

## 攷

類:2015年選舉
24
拉丁舞

**拉丁舞**泛指起源自拉丁美洲嘅各種社交舞同土風舞，亦都係國際標準舞嘅一種。國際拉丁舞分為五種舞種，包括查查查、倫巴舞、森巴舞、鬥牛舞同埋牛仔舞。
曼波舞

**曼波舞**係種拉丁舞，起源自1940年代嘅古巴夏灣拿，同時帶有非洲同中南美洲文化特色。
土風舞

**土風舞**（），又叫**民俗舞**或者**民族舞**，泛指世界各方唔同民族流傳嘅傳統舞蹈。到咗現代，土風舞好多時都係節慶、祭典或者其他特別儀式嗰陣跳嘅，而且啲人跳起上嚟多數都會配合返自己特色傳統服裝嚟跳。

## 各地舞種

*舞龍
**舞南龍
*舞獅
**醒獅，又叫**南獅**，係嶺南地區傳統嘅舞獅
*拉丁舞
**查查查（Cha-cha-cha）
**曼波舞（Mambo）
*肚皮舞
*婆羅多舞（Bharatanatyam，淡米爾文：பரத நாட்டியம்）
*蘇格蘭劍舞
*蘭德勒（德文：Ländler；）
*瑪祖卡（Mazurka）
*查達斯（Csárdás）
*波蘭舞曲（polonaise）
*佛蘭明歌（西班牙文：Flamenco）
*草裙舞（Hula）
*普卡（Polka；愛爾蘭文：Polca）

## 睇埋
*民間音樂

## 引咗
查查查

**查查查**（），或者叫**查查**，係其中一隻比較出名嘅拉丁舞，起源自1950年代嘅古巴。跳呢隻舞有口訣記舞步節拍，通常叫「一、二、查查查」或者「二、三、查查查」。
山銀花

**山銀花**（；學名：**）係忍冬科忍冬屬嘅半常綠半落葉藤木，原產地喺中國嘅華南一帶，而家喺中國嘅兩廣、海南島同越南北邊、尼泊爾嘅海拔800m嘅灌木林、平原曠野路邊、雜木林、丘陵地嘅山坡同河邊先至搵到。但係呢種植物暫時冇人工引種同栽培。

## 形態
呢樖嘢嘅嫩枝、葉柄、花梗、苞片同萼筒都有好多密密麻麻兼短而軟嘅灰黃攣毛，重生咗好多微腺毛出嚟；而細枝係淡啡紅色或差唔多啡色。而佢嘅葉係蛋形或好似蛋噉嘅圓角方形，好似張紙咁薄，長6~7cm，頂端稍微有些少尖。佢嘅基部係圓形、截形或好似心形噉；葉柄一般長5~10mm。而佢嘅花係短總狀花序，一般喺樹杈嗰度或幼枝或側生，而且一次開2朵，而萼筒長15~20絲米，有短嘅吤毛；而花冠係白至黃色嘅唇形結構，長32~50mm，花筒直或有時攣，花絲冇毛；花雖然清香，但係食落帶有小小苦味。佢一般喺每年4~5月開花，有時喺每年9~10月開第二次花。而佢嘅果係黑色嘅橢圓或差唔多圓形嘅品種，長6~10mm；一般喺每年10月結果。

## 用途
呢種植物可以用嚟浸茶，同時可以用嚟做藥。

### 藥用價值

朵花、葉同藤都可以入藥，性寒味甘，有清熱解毒，涼散風熱嘅功效，但係佢嘅化學成分同乾燥品性狀都同金銀花有好大唔同。

## 註

## 有關嘅書
* 药用植物学与生药学 第247页　中国医药科技出版社　　ISBN 978-7-5067-3709-8

## 出面網頁

*  华南忍冬 Lonicera confusa (Sweet) DC.  中国植物志
* 山銀花 香港野花網
* 
* 华南忍冬 Huananrendong 藥用植物圖像數據庫 (香港浸會大學中醫藥學院) 
* 山銀花 Shanyinhua 中藥材圖像數據庫 (香港浸會大學中醫藥學院)

類:半常綠半落葉植物
類:藤木
類:藥用植物
類:花卉
類:香花樹種
類:茶嘅原料
木油桐

**木油桐**（；學名：**'）、第個名係**龜背桐**（）、**千年桐'''（），係大戟科油桐屬嘅一種落葉喬木。原產地喺中國嘅華中地區，長江流域附近。呢種植物喺中國內地嚟講，至少有成千年嘅栽培史。

## 形態
呢種植物一般比較高，樹齡比較長，一般有10幾米高，而且公乸唔同樹；佢嘅花嘅聚傘花序，花瓣係白色，一般喺3月開花，5月結果。佢嘅果一般喺10月先至熟。而佢榨出嚟嘅油叫桐油，一般係金黃或啡黃色，有光澤嘅乾性油。

## 用途
木油桐榨出嚟嘅油可以做工業用油，雖然可以用喺生產業，但質量方面冇油桐咁好。另外，木油桐嘅果殼可以整成活性炭。

### 藥用價值

木油桐嘅根、葉、花、籽都可以做藥。有以下呢啲功效：

## 註

## 有關嘅書
* 中国少年儿童百科全书 自然·环境 第399页　浙江教育出版社 ISBN·7-5338-1946-2/G·1942
* 《樹影花蹤－九龍公園樹木研習徑》，香港園藝學會 著，天地圖書 出版，2005年4月。116-117頁。ISBN 988211147-5。

## 出面網頁

* 木油桐 認識植物
* 木油桐 樹木谷
* 木油桐 Muyoutong 藥用植物圖像數據庫 (香港浸會大學中醫藥學院) 
*

類:油桐屬
類:落葉植物
類:喬木
類:植物油庫
類:藥用植物
南田

**南田**，又嗌**南村** ()，喺廣州河南，北邊到涌尾田心坊，南邊接瑤頭永盛圍。有涌尾涌、南村涌經。南村嘅龍船埋喺馬涌。另外，五中都喺南村嗰頭。

二十世紀八十年代末，四航局出錢填涌尾涌，兼夾整南村紫來大街街頭嘅一段爛路，喺紫來大街同得勝崗之間起咗條石屎人行天橋。

1999年，拆屋起南田馬路，將南村劈成南北兩邊。而家，南田路成咗海珠區主幹道路。

## 姓氏
村民姓區、梁、鄧、曾、周、鍾、黃、齊、張、劉、陸。

*區姓：區係南村大姓，出過進士區震。有三間祠堂：熾昌堂、靄芝祖、區家廳。
*鄧姓：有鄧家祠，日本仔攻入廣州嗰陣無咗。
*周姓：無祠堂，但係出過詩人周誼。

其他姓祠堂有曾張黃三姓祠、梁巷孔廳等。

## 廟
*南田古廟：而家無咗，原址喺家陣嘅江南大道中後街。有碑記《僧成鷲南田神廟記》，文章收錄喺《咸陟堂文集》，原來嘅石碑好早就唔見咗。
*泰山祖廟：堂號寶蓮，喺紫來後街附近，即係家陣嘅復興大馬路1-1號。而家無咗，變咗南村路小學。
*孤魂廟：喺稔崗，係清朝初期起嘅一座好細間嘅石廟，門口有對聯：「天不絕人絕到此時無可絕 鬼猶求食求得其所有何求」。廟裡面有好多神主牌。廟後面係墳場。而家廟同墳場都無咗。
*龍母廟：喺家陣江南大道中後街街尾位，無咗。

## 攷
*《海珠區志》
*黃任恆《番禺河南小志》，黃佛頤參訂
*鍾暉、劉小玲《海珠古祠堂》，中共廣州市海珠區委宣傳部出品
大元皇帝一覽

下面係**[[大元]][[皇帝]]一覽**：
;大蒙古國
*元太祖鐵木真
*元睿宗拖雷
*元太宗窩闊台
*元定宗貴由
*元憲宗蒙哥
**阿里不哥
*元世祖忽必烈

;大元
*元世祖忽必烈
*元成宗鐵穆耳
*元武宗海山
*元仁宗愛育黎拔力八達
*元英宗碩德八剌
*元泰定帝也孫鐵木兒
*元天順帝阿速吉八
*元文宗圖帖睦爾
*元明宗和世㻋
*元文宗圖帖睦爾
*元寧宗懿璘質班
*元惠宗（元順帝）妥懽帖睦爾

;北元
*元惠宗（元順帝）妥懽帖睦爾
*元昭宗愛猷識理達臘
*元天元帝（元平帝）脫古思帖木兒
大蒙古國 (搞清楚)

**大蒙古國**通常指成吉思汗建立嘅蒙古帝國，重可以係：
* **[[大元|大元大蒙古國]]**，大元嘅蒙古話正式國號。
* **[[大蒙古國 (1911–1924年)]]**，建立嘅國家。
鐵穆耳

**鐵穆耳**（蒙古語：ᠲᠡᠮᠦᠷ，鮑培轉寫：Temür，基里爾字母：Төмөр；）係大元第二個皇帝，1294年到1307年在位，跟廟號叫**元成宗**，諡號**欽明廣孝皇帝**，蒙古語號**完澤篤可汗**。

鐵穆耳係元世祖個孫，阿爸係真金。1294年元世祖過身，鐵穆耳繼位。1307年鐵穆耳過身，由佢個姪海山繼位，就係元武宗。
愛育黎拔力八達

**愛育黎拔力八達**（蒙古文：**ᠪᠣᠷᠵᠢᠭᠢᠨ ᠠᠶᠤᠷᠪᠠᠷᠪᠠᠳᠠ**；基里爾字母轉寫：***Боржигин Аюурбарбад***；）係大元第四個皇帝，1311年到1320年在位，跟廟號叫**元仁宗**。

## 生平
1311年正月，元武宗過身，佢細佬愛育黎拔力八達繼位，就係元仁宗。

1312年開始用「皇慶」年號。1313年下詔恢復科舉。1314年開始用「延祐」年號。

1320年，元仁宗過身，由佢個仔碩德八剌繼位，就係元英宗。

## 參考
碩德八剌

**碩德八剌**（）係大元第五個皇帝，1320年到1323年在位，跟廟號叫**元英宗**。

## 生平
碩德八剌係元仁宗個仔。1320年正月元仁宗過身，之後18歲嘅碩德八剌喺太皇太后答己同右丞相鐵木迭兒等人嘅扶持下，喺大都登基做皇帝，就係元英宗。英宗登基後推行「以儒治國」政策，但係初時英宗嘅權力受到太皇太后答己同鐵木迭兒好大制肘。

1320年五月，元英宗任命拜住做左丞相。1321年開始用「至治」年號。

1322年右丞相鐵木迭兒同太皇太后先後過身，元英宗開始親政。

元英宗想清理鐵木迭兒剩低嘅勢力，搞到鐵木迭兒嘅義子鐵失夾埋也先帖木兒同其他人喺1323年八月趁元英宗由上都返番大都嗰陣，喺南坡發動政變，殺咗拜住同元英宗，之後政變者擁立晉王也孫鐵木兒做皇帝，就係元泰定帝。但係泰定帝之後就殺咗也先帖木兒同鐵失。
也孫鐵木兒

**也孫鐵木兒**（）係元世祖忽必烈嘅曾孫、大元第六個皇帝，1323年到1328年在位。佢無廟號，所以用佢用過嘅年號泰定叫**元泰定帝**。

元英宗至治三年（1323年）八月，元英宗畀人殺咗。九月，也孫鐵木兒繼位。致和元年（1328年）七月，也孫鐵木兒過身。九月，佢個仔阿速吉八喺上都登基做皇帝。同一個月，元武宗個仔圖帖睦爾亦都喺大都登基做皇帝。

## 註

## 參考
阿速吉八

**阿速吉八**（）係大元第七個皇帝，1328年在位，佢無廟號，所以用佢用過嘅年號天順叫**元天順帝**。

阿速吉八係元泰定帝也孫鐵木兒個仔。元致和元年（1328年）七月，也孫鐵木兒過身。九月，阿速吉八喺上都登基做皇帝。同一個月，元武宗個仔圖帖睦爾（元文宗）亦都喺大都登基做皇帝。同年十月，支持阿速吉八嘅一派畀支持圖帖睦爾嘅一派打敗，《新元史》話之後阿速吉八下落不明。

## 參考
海山

**海山**（）係大元第三個皇帝，1307年到1311年在位，跟廟號叫**元武宗**。1303年封懷寧王，1307年元成宗鐵穆耳過身，由於佢之前立嘅皇太子都已經過身，由元成宗個姪海山繼位做皇帝。

海山過身之後由細佬愛育黎拔力八達繼位，就係元仁宗。

## 年號
*至大
圖帖睦爾

**圖帖睦爾**（）係大元第八個皇帝，1328年到1332年在位（1329年有幾個月曾經短暫讓位），跟廟號叫**元文宗**。

圖帖睦爾係元武宗個仔。致和元年（1328年）七月，元泰定帝也孫鐵木兒過身。九月，泰定帝個仔阿速吉八喺上都登基做皇帝。同一個月，圖帖睦爾亦都喺大都登基做皇帝。十月，支持圖帖睦爾嘅一派打敗咗支持阿速吉八嘅一派，《新元史》話之後阿速吉八下落不明。

1329年，圖帖睦爾將個皇帝位讓畀佢阿哥和世㻋（元明宗），但係和世㻋喺同年就過身，之後圖帖睦爾又做番皇帝，史稱天曆之變。

1332年9月，圖帖睦爾過身，之後由和世㻋個仔懿璘質班繼位，就係元寧宗。

## 參考
懿璘質班

**懿璘質班**（，）係元朝第十個皇帝，廟號**寧宗**，1332年在位，年號照用元文宗嘅至順。

懿璘質班係元明宗第二仔。至順三年（1332年）八月，元文宗過身，佢臨死前指明由明宗嘅大仔妥懽帖睦爾繼承皇位。但係丞相燕鐵木兒唔想立妥懽帖睦爾，就由懿璘質班繼位。同年十一月，懿璘質班過身，之後由妥懽帖睦爾繼位，就係元順帝。

## 參考
妥懽帖睦爾

**妥懽帖睦爾**（），係大元第十一個皇帝，亦係大元喺中原嘅最後一個皇帝，1333年到1370年在位（1368年退出中原），跟廟號叫**元惠宗**，跟大明諡號叫**元順帝**。

## 生平
妥懽帖睦爾係元明宗長子，元寧宗阿哥。1332年12月，元寧宗過身。之後妥懽帖睦爾繼位做皇帝，就係元順帝，佢在位初期曾經推行脫脫更化，不過後來荒淫無度，沉迷木工，唔理朝政。

1368年，南方嘅朱元璋建立明朝，派兵北伐，元軍擋唔住，順帝離開大都走去上都。1369年明軍逼近上都，順帝走去應昌，1370年喺應昌病死。之後由太子愛猷識理達臘繼位，就係元昭宗。

## 死後稱號
大明朱元璋認為佢「順天應人」，上謚號叫**順皇帝**；愛猷識理達臘上謚號**宣仁普孝皇帝**，加埋廟號**惠宗**。
孔氏

**孔**（）係唐人姓氏，喺《百家姓》裏頭排第25位。

## 名人
*孔丘（孔子）：春秋教育家，儒家學派創始人
*孔融：東漢文學家
*孔祥熙：中華民國南京國民政府行政院長兼財政部長
*孔祥德：即係元德，于占元嘅徒弟
*孔令輝：中國乒乓小王子，同劉國梁有「夢幻組合」嘅美譽
*孔令馥：即係謝雪心，香港藝人
曹氏

**曹**係唐人姓氏，喺《百家姓》裏頭排第26位。

## 名人
*曹參：漢朝開國功臣
*曹操：東漢末政治人
*曹丕：曹魏開國皇帝
*曹植：三國詩人
*曹雪芹：大清文學家
*曹貴子：香港兒科醫生、股壇名人，參選過2016年香港選舉委員會界別分組選舉
*曹思詩：香港藝人
*曹光彪：香港有錢人
嚴氏

**嚴**（）係唐人姓氏，喺《百家姓》裏頭排第27位。

## 名人
*嚴嵩：大明政治人
*嚴復：近代思想家、翻譯家
*嚴家淦：中華民國總統
*米雪（嚴惠玲）、雪梨（嚴惠明）姊妹：香港藝人
*嚴顯強：花名「魚蛋強」、「大陸強」、「西門嚴」，香港騎師、生意人同馬主
窩闊台

**窩闊臺**（），又叫**窩闊台**、**斡歌歹**、**和歌台**、**倭闊岱**，係大蒙古國第二個皇帝，1229年到1241年在位，跟廟號叫**元太宗**。
和世㻋

**和世㻋**（）係大元第九個皇帝，1329年在位，跟廟號叫**元明宗**。

和世㻋係元武宗海山大仔、元文宗圖帖睦爾阿哥。1329年，圖帖睦爾將個皇帝位讓畀和世㻋，但係和世㻋喺同年過身，之後圖帖睦爾做番皇帝，史稱「天曆之變」。

《新元史》話元明宗係死於被殺，而呢個係燕鐵木兒嘅主意，元文宗冇諗過殺明宗嘅。

和世㻋有兩個仔，大仔妥懽帖睦爾，就係元順帝，細仔懿璘質班，就係元寧宗。

## 參考

## 出面網頁
金氏

**金**（）係唐人、朝鮮人姓氏，喺《百家姓》裏頭排第29位。

## 名人
*金聖嘆：明末清初文評家
*金農：大清書畫家
*金慶源、金志雯、金志達：香港馬主，名下賽駒以「上浦」兩字起名
*金燕玲：香港演員
金 (搞清楚)

**[[金]]**係種金屬元素，亦可以係：
*金屬，元素類型
*金色，色水
*錢
*金氏，姓氏
*⾦，部首
*金代，朝代
*金星，行星
魏氏

**魏**（）係唐人姓氏，喺《百家姓》裏頭排第30位。

## 名人
*魏無忌：戰國四公子之一
*魏徵：唐代大臣
*魏忠賢：明代宦官
*魏源：晚清思想家
*魏秋樺：香港女藝人
*魏駿傑：台灣出生香港男藝人
*魏韵芝：香港藝人
姜氏

**姜**（）係唐人、朝鮮人姓氏，喺《百家姓》裏頭排第32位。

## 名人
*姜子牙：商朝末年軍事家
*姜維：三國時期蜀漢後期嘅軍事家；
*姜立夫：近代數學家，陳省身嘅老師；
*姜文：中國大陸演員及導演。
*姜炳耀：香港十大傑出青年
*秦沛、姜大偉兄弟：香港藝人
*姜濤：香港新晉男肥仔，全民造星盟主，香港頂流。
胡國雄

**胡國雄**（，）係香港前足球員，綽號「大頭仔」、「阿cap」，出身於卜公體育會，效力過東昇足球隊、南華足球隊同埋精工足球隊，喺精工足球隊效力14年間，幫球會摞咗卌幾項錦標，渠個人都摞到唔少榮譽，由1972年至1978年被選為最佳前鋒，1979年至1982年連續四屆當選香港足球先生。

1974年10月10號，胡國雄同馬志虹小姐註冊結婚。一年後個仔胡鎮港出世。

1983年10月24號，胡國雄喺港督府受港督尤德爵士頒授榮譽獎章。同年渠忌人工亦達到事業高峰忌每月25,000緡。

1985年世界盃外圍賽，胡國雄受香港足球代表隊重召，5月19號分組賽最後一場賽事作客北京工人體育場對中國足球代表隊，幫香港隊以2-1爆冷擊敗中國隊，第二次贏到分組賽出線權。

隨住精工足球隊喺1985至86年球季後宣布退出香港足球聯賽，胡國雄亦正式由職業足球員生涯退役，退役前精工足球隊同渠喺1986年6月8號搞咗一場告別賽，政府大球場全場28,000個座位爆滿。胡國雄上、下半場分別代表精工足球隊同埋香港足球代表隊比賽，入咗兩球。比賽完咗之後，胡國雄坐喺開蓬車度喺大球場繞場一週，接受球迷忌鼓掌歡送。

2015年6月15號凌晨3點45分（香港標準時間）因喉癌喺東區醫院病逝，終年66歲。

## 效力精工所得殊榮
*1972-73 木盾七人賽、銀牌、總督盃、聯賽
*1973-74 銀牌、金禧盃
*1974-75 聯賽、足總盃
*1975-76 銀牌、會長盃、足總盃
*1976-77 銀牌、主席盃
*1977-78 總督盃、主席盃、足總盃
*1978-79 木盾七人賽、銀牌、會長主席盃、總督盃、聯賽
*1979-80 銀牌、聯賽、足總盃
*1980-81 會長七人賽、銀牌、聯賽、足總盃
*1981-82 會長七人賽、聯賽
*1982-83 會長七人賽、聯賽
*1983-84 總督盃、聯賽
*1984-85 銀牌、總督盃、聯賽
*1985-86 會長盃七人賽、總督盃、足總盃

## 參考
* 《香港十大名將》，青森文化，賴文輝著，2013，ISBN 978-988-82232-5-1

## 出面網頁
*